Το ZDF ξεφτιλίζει τη Γερμανία για τις αποζημιώσεις (vid) | SDNA\n30 Μαρτίου 2015, 09:54\nΈνα εκπληκτικό επεισόδιο θα προβληθεί αύριο στη Γερμανική τηλεόραση, όπου μια εκπομπή παρουσιάζει με καυστικό και αναπαραστατικό τρόπο τα γεγονότα που αφορούν το ελληνικό χρέος. Το SDNA «αλίευσε» ένα 15λεπτο απόσπασμα που πρέπει ΟΛΟΙ να παρακολουθήσετε. Σε αυτό εμφανίζεται η τρόικα, αλλά και το θέμα των γερμανικών αποζημιώσεων, με αποκορύφωμα την εμφάνιση του Αργύρη Σφουντούρη, θύμα της σφαγής του Διστόμου, καθώς είχε εκτελεστεί ολόκληρή η οικογένειά του.\nΣτο τελευταίο σκέλος, εμφανίζεται ένας κύριος και τους κερνάει ούζο. Ποιός είναι αυτός; Το παιδί της φωτογραφίας, ο Αργύρης Σφουντούρης... Ο κ. Αργύρης διηγείται την ιστορία του με το κλίμα να είναι φορτισμένο, και τονίζει πως η Ομοσπονδιακή Δημοκρατία της Γερμανίας υιοθέτησε τα ψέματα των Ναζί, ότι δηλαδή η σφαγή του Διστόμου ήταν μια συνηθισμένη πολεμική δράση. Στη συνέχεια λέει πως η Γερμανία έκανε το παν για να ΜΗΝ αποζημιώσει τους Έλληνες. Στο τέλος τον ρωτούν «τι γίνεται τώρα;», και ο κ. Αργύρης τους παραπέμπει στους ίδιους κανόνες. «Οι κανόνες είναι κανόνες», «τα χρέη θα πρέπει να αποπληρωθούν», «κανένα τρικ», και όπως είναι λογικό το συγκινημένο κοινό ξεσπάει σε χειροκροτήματα!


ο Περίγυρος της Κινηματογραφικής Λέσχης Άνδρου: Οι παράλληλες εκδηλώσεις της έκθεσης για τους Φάρους\nΜε επίσκεψη στο Φάρο του Γαυρίου ξεκίνησαν στις 12 Αυγούστου 2015, οι παράλληλες εκδηλώσεις της έκθεσης «Πέτρινοι Φάροι, από το χθες στο σήμερα», που διοργανώνεται στο Γαύριο, σε συνεργασία του Εργαστηρίου Δομικών Υλικών του Αριστοτελείου Πανεπιστημίου Θεσσαλονίκης, της Υπηρεσίας Φάρων, του Δήμου Άνδρου και της Ομάδας «Φάρος 8022».\nΗ επίσκεψη, με αφετηρία το χώρο της έκθεσης, θα πραγματοποιηθεί στις 7 το βράδυ και η διαδρομή προς τον φάρο είναι 1,4 χλμ.\nΟι παράλληλες εκδηλώσεις θα συνεχιστούν μέχρι το τέλος του μήνα και το αναλυτικό πρόγραμμα έχει ως εξής:\nΠέμπτη, 13 Αυγούστου (19:00): Προβολή ντοκιμαντέρ. Συζήτηση με τον φαροφύλακα ε.α. Ι.Ρέρρα.\nΚυριακή, 16 Αυγούστου (20:00): Προβολή ντοκυμαντέρ. Παιδικό πρόγραμμα (ζωγραφική-κατασκευή).\nΔευτέρα, 17 Αυγούστου (18:30): Επίσκεψη στον Φάρο της Γριάς, στα Άχλα. Για περισσότερες πληροφορίες, επικοινωνήστε με το 6973401568.\nΤετάρτη, 19 Αυγούστου (20:00): Ημερίδα «Πέτρινοι Φάροι, από το χθες στο σήμερα». Το πρόγραμμα:\n- «Το Ελληνικό Φαρικό Δίκτυο», Παναγιώτης Χιώτης (Προϊστάμενος έργων της υπηρεσίας Φάρων του Π.Ν.)\n- «Πέτρινοι φάροι: Μνημεία Πολιτιστικής Κληρονομιάς», Ιωάννα Παπαγιάννη (Καθηγήτρια ΑΠΘ), Βασιλική Πάχτα (Δρ Αρχιτέκτων, Συντηρήτρια)\n-«Πέτρινοι φάροι: Πόλοι πολιτιστικού τουρισμού», Βασιλική Πάχτα (Δρ Αρχιτέκτων, Συντηρήτρια), Ιωάννα Παπαγιάννη (Καθηγήτρια ΑΠΘ)\n-«Ο φάρος 8022», Σοφία - Αθηνά Μπαρτζώκα (Αρχιτέκτων Μηχανικός)\n-«Φάροι & Φαροφύλακες της Άνδρου», Δημήτρης Τριδήμας (Αντιπλοίαρχος Π.Ν. Ε.Α.)\n-«Ο Ρώσος ναύαρχος Φιλοσοφώφ, που κατέληξε φαροφύλακας στην Ελλάδα». Γιώργος Παπαδόπουλος, συγγραφέας του βιβλίου «Παλαιοί πέτρινοι φάροι και φανοί στις ελληνικές θάλασσες».\n-«Φαροφύλακες, η ζωή των φαροφυλάκων από το 1887 ως σήμερα», Νίκος Δάβαρης, Ελίνα Χριστοδουλάκη (Αρχιτέκτονες Μηχανικοί)\n-«Τα ταξίδια των Φάρων», Νίκος Μπένος Πάλμερ (Γλύπτης – ειδικός ερευνητής φάρων)\n-«Η νέα γενιά Φαροφυλάκων», Ανδρέας Χαλάς (Αρχιτέκτων Μηχανικός)\nΠέμπτη, 20 Αυγούστου (18:30): Επίσκεψη στο Φάρο της Φάσσας. Για περισσότερες πληροφορίες, επικοινωνήστε με το 6973401568.\nΣάββατο, 22 Αυγούστου (20:00): Παιδικό πρόγραμμα (ζωγραφική -κατασκευή).\nΤρίτη 25 Αυγούστου (10:00): Επίσκεψη στο Φάρο του Γαυρίου, με αφετηρία το χώρο της έκθεσης (1,4 χλμ). Επιστροφή στην έκθεση και παρουσίαση της μελέτης αποκατάστασης του φάρου.\nΤρίτη 25 Αυγούστου (20:00): Προβολή ντοκιμαντέρ. Συζήτηση με τον φαροφύλακα ε.α. Μ.Τριανταφυλλάκη.\nΤετάρτη, 26 Αυγούστου (20:00): Προβολή ντοκιμαντέρ. Συζήτηση με τον φαροφύλακα ε.α. Ι.Ρέρρα\nΚουραστικά να λέω τα ίδια κε τα ίδια πως θα πάμε αχλα μαι αφτους τους δρομους Εκτως ΕΑΝ τους στρώσουν τωρα ΔΙΣΤΙΧΟΣ βλεπω το ίδιο ΣΙΣΤΙΜΑ με τους προηγούμενους ειναι ΠΙΟΝ ΓΝΨΡΙΖΗΣ ΓΙΑ ΝΑ ΚΑΝΟΥΝ ΚΑΤΙ ΔΙΣΤΙΧΟΣ. ΑΠΩ ΤΟΥΤΙ ΤΗΝ ΜΕΡΓΙΑ ΔΕΝ ΚΟΥΝΙΕΤΕ ΦΙΛΟ ΘΖ ΝΥ


Ταξιδιωτική ιατρική : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Οδηγός υγείας και ασφάλειας για ταξιδιώτες )\nΣυγγραφείς: Νέλλη Βορροπούλου, Έφη Σίμου,\nΣήμερα στην εποχή της απρόσκοπτης διακίνησης ανθρώπων, ιδεών, πληροφοριών και αγαθών, αρκούν εβδομήντα δύο ώρες για να γίνει κανείς πολίτης όλου του κόσμου. Παράλληλα, η ταχεία μετακίνηση ανθρώπων ανά την υφήλιο και ο συνεχώς αυξανόμενος αριθμός ταξιδιωτών εμπεριέχει κινδύνους για την υγεία και την ασφάλειά τους, τόσο σε ατομικό επίπεδο όσο και σε επίπεδο Δημόσιας Υγείας.\nΤο παρόν εγχείρημα επιχειρεί να ιχνηλατήσει το σύγχρονο χώρο της ταξιδιωτικής ιατρικής αναλύοντας θέματα όπως:\n- Το εύρος και η φύση των προβλημάτων υγείας και ασφάλειας σε ένα ταξίδι\n- Οι οδηγίες προετοιμασίας για τους ταξιδιώτες\n- Οδηγίες για ταξιδιώτες με ιδιαίτερες ανάγκες, προϋπάρχοντα προβλήματα υγείας και ειδικές ανάγκες\n- Τα γενικά προβλήματα υγείας κατά το ταξίδι, όπως η ναυτία, ο πυρετός, το Jet lag, η διάρροια των ταξιδιωτών, κ.ά.\n- Τα ατυχήματα και εκδηλώσεις βίας κατά το ταξίδι\n- Οι γενικοί περιβαλλοντικοί κίνδυνοι, όπως είναι οι κίνδυνοι από το υψόμετρο, την ηλιακή ακτινοβολία, το ψύχος κ.ά.\n- Οι κίνδυνοι από τα λοιμώδη νοσήματα\n- Τα μεταδοτικά νοσήματα ανά χώρα προορισμού, με ειδικές αναφορές στα εμβόλια που απαιτούνται κατά περίπτωση.\nΗ έκδοση αυτή απευθύνεται στους επαγγελματίες υγείας και σε όλους όσοι ασχολούνται με τα ταξίδια με οποιαδήποτε ιδιότητα. Φιλοδοξεί επίσης να συμβάλλει θετικά στην πρόληψη των νοσημάτων και των καταστάσεων που βάζουν σε κίνδυνο την υγεία και την ασφάλειά τους κατά τη διάρκεια μιας μετακίνησης, με την ελπίδα να αποτελέσει ένα χρήσιμο βοήθημα και έναν εύχρηστο οδηγό.\nΤαξινόμιση DDC: 613.68 (Ταξίδια και περιηγήσεις - Υγεία)\nISBN (10ψήφιο): 960-7860-44-6\nΗ Νέλλη Βορροπούλου είναι απόφοιτος της Ιατρικής Σχολής του Πανεπιστημίου Πατρών. Ειδικεύτηκε στην εσωτερική παθολογία, στο γνωστικό πεδίο της οποίας εστιάζεται και το ερευνητικό της έργο, το οποίο απέληξε σε δημοσιεύσεις και ανακοινώσεις. Εκπόνησε τη διδακτορική της διατριβή στο Εργαστήριο Υγιεινής και Επιδημιολογίας του Πανεπιστημίου Αθηνών, η οποία και έτυχε πολυάριθμων διεθνών βιβλιογραφικών αναφορών. Δίδαξε για σειρά ετών στη Σχολή Επιστημών Υγείας του Τ.Ε.Ι. Αθήνας και σε Μεταπτυχιακά Προγράμματα Εκπαίδευσης στη Φαρμακευτική Σχολή του Πανεπιστημίου Αθηνών. Τα τελευταία χρόνια η επιστημονική, επαγγελματική, διδακτική και συγγραφική της ενασχόληση αφορά στη Δημόσια Υγεία και την Αγωγή Υγείας.


Μύθοι και αλήθειες για τη δίαιτα από την ειδικό | clickatlife\nΈνας ακόμη τεράστιος μύθος έχει καταρριφθεί, καθώς τα επιστημονικά ευρήματα έχουν δώσει μία πολύ καλή θέση του καφέ σε ένα ισορροπημένο διαιτολόγιο. Τα οφέλη του καφέ, λόγω της καφεΐνης που περιέχει, είναι αρκετά για τον ανθρώπινο οργανισμό, γεγονός που απενοχοποιεί την αγαπημένη μας συνήθεια! Όταν ο καφές καταναλώνεται με μέτρο, δηλαδή έως 3 κούπες/μέρα, είναι απόλυτα ασφαλής και συνεισφέρει και αρκετά στην πρόσληψη των αντιοξειδωτικών μέσω κάποιων φυτοχημικών συστατικών που περιέχει. Μάλιστα, υπήρξαν και έρευνες που έδειξαν ότι ο καφές μπορεί και να μειώσει την εμφάνιση Σακχαρώδους Διαβήτη Τύπου 2, χολόλιθων, νόσου Parkinson's και ακόμη και κάποιες μορφές καρκίνου. Ωστόσο, χρειάζεται προσοχή στην προσθήκη ζάχαρης, γάλακτος, σαντιγύ ή διαφόρων αρωματικών σιροπιών, καθώς αυτά ευθύνονται για την θερμιδική του αξία. Ο σκέτος καφές προσδίδει... 0 θερμίδες.\nΆλλος ένας διατροφικός μύθος… Το ανθρώπινο σώμα για να λειτουργεί σωστά και να επιβιώσει χρειάζεται πρωτεΐνες, υδατάνθρακες και λίπη. Στόχος είναι να προσλαμβάνουμε τα «καλά» λιπαρά από τροφές φυτικής προέλευσης, όπως ελαιόλαδο, ταχίνι, λιπαρά ψάρια, ελιές, αβοκάντο, αμύγδαλα, καρύδια, κολοκυθόσπορους. Τα λιπαρά στη σωστή αναλογία μέσα στο καθημερινό μας διατροφικό σχήμα συμβάλλουν στην αποθήκευση ενέργειας, στη δημιουργία κυττάρων και στην παραγωγή των ορμονών. Τα λιπαρά ζωικής προέλευσης –κορεσμένα λιπαρά– είναι αυτά που θα πρέπει να περιορίσουμε και έτσι καλό είναι να επιλέγουμε ημιαποβουτυρωμένα γαλακτοκομικά προϊόντα, άπαχο κρέας, αλλαντικά με χαμηλά λιπαρά κ.λπ. Επίσης, τα trans λιπαρά πρέπει να αποφεύγονται όσο είναι εφικτό, καθώς βρίσκονται σε πλήθος επεξεργασμένων προϊόντων π.χ. μπισκότα, πατατάκια, βούτυρο, λιπαρό κρέας, αλλαντικά, κρουασάν κ.λπ. Όσο λιγότερο επεξεργασμένα είναι τα τρόφιμα που καταναλώνουμε, τόσο καλύτερα θα πετύχουμε και τη σωστή αναλογία λιπαρών.\nΤο γκρέιπφρουτ, ο ανανάς και το λάχανο θεωρούνται κατά διαστήματα τρόφιμα τα οποία … καίνε το λίπος! Δυστυχώς όμως δεν έχει αποδειχθεί ότι υπάρχει τροφή που να καίει το λίπος. Υπάρχουν ουσίες, όπως η πιπερίνη από το μαυροπίπερο, η κουρκουμίνη στον κουρκουμά, η καφεΐνη και οι κατεχίνες του πράσινου τσαγιού, οι οποίες ενισχύουν τη θερμογένεση και άρα αυξάνουν τον μεταβολισμό. Τονώντας τις καύσεις του οργανισμού μας, πραγματικά μπορούμε έμμεσα να συμβάλλουμε στην επιθυμητή απώλεια βάρους. Οι παραπάνω τροφές μπορούν να υπάρχουν στο κατάλληλο διατροφικό σχήμα και να βοηθήσουν στην ενεργειακή δαπάνη του οργανισμού.


Ο Πρόεδρος να διεκδικήσει όσα εξαγγέλλει!\nΑπόψεις Σάββας Ιακωβίδης Ο Πρόεδρος να διεκδικήσει όσα εξαγγέλλει!\n26.06.2017 08:46 Σάββας Ιακωβίδης\nΑύριο, ο πρόεδρος Αναστασιάδης μεταβαίνει στο Crans-Montana όπου μεθαύριο θα ξεκινήσει η πενταμερής (και όχι δήθεν πολυμερής, όπως παραπλανητικά λέγει) διάσκεψη για το Κυπριακό. Η Κυπριακή Δημοκρατία είναι ξανά απούσα επειδή από τις 23/6/2014 είναι εκλιπούσα, με την ανοχή, τη σιωπή και τη συνέργεια του Προέδρου. Εξέλιπε μετά το θλιβερό δείπνο της 1ης Δεκεμβρίου 2016, όταν ο Ν. Αναστασιάδης, παραβιάζοντας και εξoυδετερώνοντας πολιτική πέντε Προέδρων, δέχτηκε την τουρκοφρενή πενταμερή, τάχα για να εξαναγκάσει την Τουρκία να συζητήσει για το μέγα θέμα της ασφάλειας,\nΛέγονται, γράφονται και διαδίδονται πολλά, τα τελευταία 24ωρα, τι πρόκειται να συμβεί στο Crans-Montana της Ελβετίας. Αθήνα και Λευκωσία υποστηρίζουν ότι συνεργάζονται στενά και ομόφωνα. Ξέρουμε τι οι Τούρκοι απαιτούν αταλάντευτα. Βροντοφωνάζουν καθημερινά τους κατ’ εναντίον της Κυπριακής Δημοκρατίας στόχους τους. Φοβόμαστε και τρέμουμε τι οι δικοί μας ηγέτες είναι έτοιμοι να αποδεχτούν με την καταστροφική ψευδαίσθηση ότι θα… εξημερώσουν το τουρκικό θηρίο και θα το… πείσουν να συναινέσει σε βιώσιμη, λειτουργική και δημοκρατική, ευρωπαϊκή λύση. Αυτήν ακριβώς που ο πρόεδρος Αναστασιάδης εξαγγέλλει τον τελευταίο καιρό. Επειδή είμαστε άκρως δύσπιστοι έναντι του εν παντί αναξιόπιστου Αναστασιάδη, υποβάλλουμε ότι στην επικείμενη ελβετική σύναξη αναμένουμε όπως διεκδικήσει όλα όσα ο ίδιος, φραστικά, διακηρύσσει. Ιδού:\n22/7/2015, εκδήλωση Κερυνειωτών στον Τύμβο: «Μέσα από τη διαπραγμάτευση που διεξάγουμε επιδιώκουμε να διασφαλιστεί το δικαίωμα του κάθε Κύπριου πολίτη - το τονίζω - και βεβαίως των Κερυνειωτών μη εξαιρουμένων και των όποιων κατεχομένων μας, να επιλέγει το χώρο διαμονής του. Να επιλέγει ο ίδιος ο πολίτης πού θα κατοικήσει σε ένα κράτος, που θα του διασφαλίζει τα δικαιώματα του στο πλαίσιο μίας διζωνικής, δικοινοτικής ομοσπονδίας».\n6/10/2015, αποκαλυπτήρια μνημείου πεσόντων, αγνοουμένων Κερυνειωτών:«Θέλω να διαβεβαιώσω όλους πως δεν θα φεισθώ κόπων να δώσω το άπαν των δυνάμεων μου προκειμένου να επιτύχουμε την απελευθέρωση της πατρίδας μας από τα κατοχικά στρατεύματα, την επανένωση της πατρίδας μας, τη δημιουργία ενός σύγχρονου ευρωπαϊκού κράτους που θα μπορεί να αντέξει σε διάρκεια χρόνου, να μπορεί λειτουργήσει, να μπορεί να δημιουργήσει τις βασικές προϋποθέσεις έτσι ώστε εν ειρήνη να μπορούμε να συνδημιουργήσουμε με τους Τουρκοκύπριους συμπατριώτες μας, μακριά οπωσδήποτε από εγγυητές και εγγυήσεις.


Καλός χειρουργός - Γεώργιος Β. Αναστασόπουλος - Γενικός χειρουργός\n«Πως πρέπει να είναι ο καλός χειρουργός και ποια τα χαρακτηριστικά του;»\nΗ ερώτηση αυτή απασχόλησε κατά καιρούς φιλοσοφικές συζητήσεις σε ιατρικούς κύκλους, αλλά ταυτόχρονα συνιστά και πρακτικό ερώτημα που απασχολεί τον κοινό άνθρωπο και απλό πολίτη στην καθημερινότητά του. Συχνά ακούγονται απόψεις περί του θέματος αυτού σε ιατρικά συνέδρια και επιτροπές δεοντολογίας, εκπεφρασμένες από γιατρούς-μη-χειρουργούς, καθώς επίσης και από μέσα μαζικής ενημέρωσης από μη ιατρούς, υπό το πρίσμα της διαφήμισης και της δέουσας κοινωνικής συμπεριφοράς ενός χειρουργού. Στην καθημερινότητα, στο χώρο δουλειάς αλλά και σε επαγγελματικές επιτροπές γεννιέται συχνά η ερώτηση: «είναι και αυτός ένας καλός χειρουργός;». Οι μη-χειρουργοί γιατροί αναζητούν στον «καλό χειρουργό» συχνά αυτό που οι ίδιοι είναι: Γιατροί, που περνούν πολλές ώρες στο εργαστήριο ή στην κλινική, γιατροί, που με ενσυναίσθηση και για μεγάλο διάστημα διεκπεραιώνουν δύσκολες καταστάσεις των ασθενών, γιατροί, που είναι από το πρωί μέχρι το βράδυ συνεχώς προσβάσιμοι στους ασθενείς τους, γιατροί, που σκέπτονται εμπορικά και ανθούν οικονομικά, γιατροί, που…κλπ. κλπ.\nΟι παρακάτω θέσεις σχετικά με τα χαρακτηριστικά της «Χειρουργικής» ενός καλού χειρουργού αποτελούν σε ελεύθερη μετάφραση τις απόψεις ενός χειρουργού, του Professor Dr.med. Christian Friedrich Vahl, διευθυντού της πανεπιστημιακής χειρουργικής κλινικής του Mainz και εκπροσώπου της συνέλευσης των τακτικών καθηγητών χειρουργικής των γερμανικών πανεπιστημιακών κλινικών. Τα χαρακτηριστικά αυτά, μακριά από δυσνόητους χειρουργικούς και επιστημονικούς όρους, θα πρέπει να διέπουν την εργασία του «καλού χειρουργού» και να αποτελούν το κριτήριο αξιολόγησής του.\n•\tΟ καλός χειρουργός είναι καινοτόμος. Ο χειρουργός πρέπει να εξελίσσεται καθημερινά. Οι συνεχείς καινοτομίες του πεδίου ενδιαφέροντός του απαιτούν από αυτόν συνεχείς διαδικασίες αλλαγής και προσαρμογής. Ακόμη και η ιδιαιτερότητα του κάθε ασθενούς απαιτεί ιδιαίτερη στρατηγική. Η καινοτόμος άσκηση της χειρουργικής ευνοείται μέσα από την κατά περίπτωση εκτίμηση του ασθενούς, τις απρόβλεπτες προκλήσεις, από τους ασυνήθιστους φαινοτύπους των ασθενειών και από τις τεχνολογικές εξελίξεις. Η καινοτομία δεν πρέπει ποτέ να είναι αυτοσκοπός. Ένας χειρουργός που είναι καινοτόμος, απλά και μόνο για να είναι καινοτόμος, είναι ένας κακός χειρουργός.\n•\tΟ καλός χειρουργός εργάζεται λειτουργικά. Ο ασθενής απευθύνεται στο χειρουργό για να του επιλύσει ένα πρόβλημα. Η χειρουργική επέμβαση υπηρετεί ένα συγκεκριμένο στόχο και αποβλέπει στην αποκατάσταση, στην διασφάλιση ή στη βελτίωση συγκεκριμένων λειτουργιών. Ο καλός χειρουργός τελειοποιεί τον τρόπο που ενεργεί μέσω της εγχειρητικής επιδεξιότητας και υποτάσσει την προσωπική διάνθιση της δουλειάς του κάτω από αυτόν τον επιδιωκόμενο λειτουργικό στόχο.\n•\tΟ καλός χειρουργός θέτει αισθητικές απαιτήσεις και στόχους. Στο μεσαίωνα η ηθική και η αισθητική ήταν αντικρουόμενες έννοιες, καθόσον συχνά το 'ωραίο' ταυτίζονταν με το 'κακό'. Ο προσωπικός στόχος της αισθητικής για έναν χειρουργό είναι σημαντικό στοιχείο της λειτουργικότητάς του. Ο χειρουργός που εργάζεται με αισθητική δεν αποθαρρύνει τους ειδικευόμενους, δεν αποσπά την προσοχή τους από τα ουσιώδη και δεν εγείρει υπερβολικές απαιτήσεις από αυτούς. Δεδομένου ότι ο χειρουργός καταναλώνει το μεγαλύτερο μέρος της ζωής του στην εργασία, η παραμέληση της αισθητικής στη δουλειά του θα επηρέαζε αρνητικά την ευεξία του. Ειδικά για τη χειρουργική ισχύει ούτως ή άλλως: «ωραία μπορεί να είναι η χειρουργική εργασία, μόνον όταν αυτή έχει εκτελεστεί σωστά».\n•\tΟ καλός χειρουργός εργάζεται με τρόπο κατανοητό. Καλός μπορεί να είναι ένας χειρουργός ως μέλος μιας ομάδας, όταν αυτή τον κατανοεί. Η γλώσσα και ομιλία του χειρουργού είναι η ίδια του η δουλειά. Τα βήματα μιας χειρουργικής επέμβασης θα πρέπει να είναι τόσο κατανοητά, σαν να αφηγούνται φυσικά και αβίαστα μια ιστορία. Η εμπρός-πίσω μεταπήδηση κατά τη θεραπευτική διαδικασία, καθιστά την εργασία του χειρουργού απρόβλεπτη, ασαφή και ακατανόητη για τους ειδικευόμενους.\n•\tΟ καλός χειρουργός είναι διακριτικός. Κάθε άνθρωπος χαίρεται με αυτό που καταφέρνει. Παρά την ικανοποίηση για την επιτυχία της δουλειάς του, ο καλός χειρουργός παραμένει σιωπηλός και ταπεινός. Οι φορτικοί έπαινοι για την ποιότητα της εργασίας του και την αποδοτικότητά του, η άμεση ή υπαινισσόμενη υποβάθμιση της ποιότητας άλλων χειρουργών αποτελούν μια ντροπιαστική αδιακρισία, που δεν υπηρετεί την αυτοσυγκέντρωση που απαιτεί η χειρουργική εργασία. Ακόμα και στο χειρουργικό τραπέζι ο καλός χειρουργός δεν «διεκδικεί» περισσότερο χώρο από αυτόν που απαιτεί η εργασία του. Είναι ο εμφανής ηγέτης και απολαμβάνει την εκτίμηση δια της διακριτικής παρουσίας του.\n•\tΟ καλός χειρουργός είναι τίμιος. Ο καλός χειρουργός δεν παρουσιάζει την επέμβασή του ως περισσότερο καινοτόμο και μεγαλειώδη από ό,τι στην πραγματικότητα είναι. Δεν προσπαθεί να χειραγωγήσει τη δουλειά του, τους συνεργάτες του και τους ασθενείς του με υποσχέσεις που δεν μπορεί να τηρήσει. Ο καλός χειρουργός εντοπίζει τις αποτυχίες του ή τις όχι πλήρεις επιτυχίες του, αναφέρεται σε αυτές, ακόμη και αν αυτές δεν έχουν γίνει αντιληπτές από τους εμπλεκόμενους. Ο καλός χειρουργός μελετά συνεχώς και ελέγχει με κριτικό μάτι τα αποτελέσματά του.\n•\tΟ καλός χειρουργός αποβλέπει στην απώτερη επιτυχία. Ο καλός χειρουργός δεν υιοθετεί οποιαδήποτε νέα τάση. Επιζητά την μακροχρόνια, απώτερη και διαρκή επιτυχία για τους ασθενείς του και όχι την ταχεία δόξα. Πρέπει να αναζητά τα μακροχρόνια αποτελέσματα μιας νέας χειρουργικής στρατηγικής, ώστε να αλλάξει θεμελιωδώς το σχέδιο της θεραπευτικής στρατηγικής του. Η διάρκεια της επέμβασης είναι δευτερεύουσας σημασίας έναντι της μακρόχρονης πρόγνωσης του ασθενούς. Ο καλός χειρουργός δεν παραλείπει καμιά χειρουργική ενέργεια, επειδή αυτή μεγαλώνει το χρόνο της επέμβασης. Η δουλειά ενός καλού χειρουργού εκτιμάται από τη διάρκειά της. Η «απονομή βραβείου» μιας «καλής» χειρουργικής πράξης συντελείται χρόνια μετά την χειρουργική επέμβαση.\n•\tΟ καλός χειρουργός είναι συνεπής μέχρι την τελευταία λεπτομέρεια. Ο καλός χειρουργός δεν εναποθέτει τίποτα στην τύχη ή στην αυθαιρεσία. Η προσοχή και η ακρίβεια είναι προεξέχοντα στοιχεία της χειρουργικής του δραστηριότητας. Ο καλός χειρουργός μοχθεί ώστε να διεκπεραιώσει μέχρι και την τελευταία λεπτομέρεια με τον βέλτιστο τρόπο. Η εντατική προσοχή που επιδεικνύει αποδεικνύει το σεβασμό του προς τον ασθενή.\n•\tΟ καλός χειρουργός τιμά και σέβεται τη φύση. Η χειρουργική παίζει ένα σημαντικό ρόλο στην διατήρηση της αξιοπρέπειας της ανθρώπινης ζωής. Η χειρουργική αποσκοπεί στην αντιμετώπιση της ασθένειας και στη λύση του προβλήματος του ασθενούς. Ο άνθρωπος είναι για το χειρουργό το υπέρτατο μέτρο. Ο χειρουργός προστατεύει το περιβάλλον με το να χρησιμοποιεί μόνον αυτό που χρειάζεται. Ο χειρουργός βλέπει τον εαυτό του ως ένα στοιχείο της φύσης. Λαμβάνει μέτρα για τη διατήρηση της πνευματικής και σωματικής του υγείας, καθώς και της ψυχοκοινωνικής του σταθερότητας.\n•\tΟ καλός χειρουργός κάνει όσο το δυνατόν λιγότερη χρήση της χειρουργικής. Η λιγότερη χειρουργική είναι ορισμένες φορές το «κάτι παραπάνω». Όταν αυτό το αναγνωρίζει και το εφαρμόζει ο χειρουργός, περιορίζεται στα ουσιώδη και η εργασία του δεν επιβαρύνεται από τα περιττά. Ο καλός χειρουργός δεν είναι φανατικός υπηρέτης μιας φανταστικής θεάς που ονομάζεται «Χειρουργική» και που υποτάσσεται σε αυτή, αλλά ένας άνθρωπος, ο οποίος απέκτησε τη χειρουργική δεξιοτεχνία από άλλους ανθρώπους και τη θέτει στην υπηρεσία των ασθενών.


Home Ανατολική Ακτή Νέα Υόρκη Από τον Κολινδρό Πιερίας στην Αμερική!\nΚάθεται απέναντί μου. Στο χέρι κρατάει ένα Blink παραγωγής Λήμνου. Το διαβατήριό της στα εστιατόρια της Νέας Υόρκης. Τον επόμενο μήνα μπαίνει και στην αγορά του Λας Βέγκας. Χαμογελάει και μου αφηγείται ιστορίες. Ιστορίες γεμάτες αμπέλια, βαρέλια, μούστο. Και κόκκινα χείλη.\nΣτα παιδικά φωτογραφικά άλμπουμ της Φανής Αργυροπούλου το φόντο ήταν κοινό. Αμπελώνες και σταφύλια. Πατέρας οινολόγος, Γαλλίδα μητέρα λάτρης των επιστημών και της φιλοσοφίας. Αποφασίζει να ακολουθήσει τον δεύτερο δρόμο. Φοιτήτρια Πολιτικών Επιστημών στην Πάντειο. Γιορτάζει την ορκωμοσία της στη Θεσσαλονίκη. Ξέρει μέσα της πως δεν θα επιστρέψει στην Αθήνα αλλά στο δρόμο του μπαμπά.\n«Είχα από μικρή επαφή με τη φύση, τις καλλιέργειες, πήγαινα με τον πατέρα μου στο κτήμα και μαζεύαμε ακτινίδια. Μικρή δεν ήθελα να ασχοληθώ με αυτό. Ήθελα να δοκιμαστώ με οτιδήποτε άλλο εκτός από βαρέλια. Ακολούθησαν οι σπουδές στην Αθήνα. Εκεί έγινε ένα κλικ. Συνειδητοποίησα ότι το κρασί είναι μία προέκταση πιο τολμηρή, ίσως πιο φιλοσοφημένη. Αποφάσισα πως έτσι ήθελα να ζήσω τη ζωή μου. Μέσα σε τρύγους και δίπλα σε δικούς μου ανθρώπους. Επέστρεψα Θεσσαλονίκη και αποφάσισα πως το επόμενο μου ακαδημαϊκό βήμα πρέπει να έχει άμεση συνάφεια με το κρασί.\nΜετά από έρευνα έφυγα για τη Γαλλία. Master πάνω στο Management του κρασιού. Για ένα χρόνο ταξίδια σε όλο τον κόσμο και γνωριμία με κρασιά δίπλα στους καλύτερους παραγωγούς, εισαγωγείς και εμπόρους. Επισκέφτηκα μέσα σε λίγους μήνες 22 χώρες. Συχνά μέρα παρά μέρα αεροπλάνο. Δώδεκα συμμαθητές. Όλοι λάτρεις του κρασιού. Κάθε φορά και μία διαφορετική φιλοσοφία μπροστά μας. Για τους Γάλλους το κρασί είναι ένας πολύτιμος θησαυρός. Του δίνουν κάποια χρόνια για να παλαιωθεί, να ανοίξει. Οι Αυστραλοί και οι Ισπανοί θέλουν πιο ζουμερά, πιο διαλυτικά κρασιά. Ο καθένας με τον πολιτισμό και την κουλτούρα του.\nΤο αγαπημένο μου μάθημα ήταν οι γευστικές δοκιμές με τους παραγωγούς. Ότι και να διδαχτείς από τη θεωρία, όταν γνωρίζεις έναν κορυφαίο παραγωγό που με περηφάνια σου προσφέρει τη γεύση της δουλειάς του σε ποτήρι τα λόγια είναι περιττά. Εκεί σημασία έχει να μάθεις να ακούς τα συναισθήματα που προκύπτουν. Κάποτε ένας παραγωγός στην Ισπανία μας είπε: «να αγαπάτε αυτό που κάνετε και να το σέβεστε. Και τότε θα έχει σημασία».\nΠοιο είναι όμως το σημαντικότερο πράγμα στην αγορά του κρασιού; «Η γνώση και το μεράκι. Μπορεί να έχεις μεράκι αλλά όχι τη γνώση για να προστατευτείς από τους κινδύνους και τότε να καταλήξεις με ένα κρασί που αν είσαι τίμιος δε θα το βγάλεις στο εμπόριο. Από την άλλη, να έχεις γνώση αλλά όχι μεράκι συνεπάγεται ένα αξιοπρεπές κρασί αλλά χωρίς ψυχή και χωρίς συγκινήσεις».\nΚαι πως προέκυψε η Αμερική; «Μας προσέγγισαν οι ίδιοι. Κάναμε τις πρώτες διερευνητικές επαφές με δείγματα και είδαμε πως τα προϊόντα μας αρέσουν στο απαιτητικό κοινό της άλλης άκρης του Ατλαντικού. Ξεκινήσαμε τις εξαγωγές. Αρχικά στα ελληνικά στέκια της Νέας Υόρκης. Έπειτα στους καταλόγους κορυφαίων εστιατορίων της πόλης. Τις προσεχείς ημέρες θα κάνουμε και μία μαζική εξαγωγή στο Λας Βέγκας. Είναι στοίχημα για εμάς. Ήθελα από την πρώτη στιγμή το κρασί μας να αναμετρηθεί και έξω. Εκεί γίνεται η σφαγή. Αν μπορούσε να σταθεί έξω, τότε θα ήταν δείγμα ότι κάτι σωστό κάνουμε! Νιώθω καλά. Άγχος βέβαια, αλλά ωραίο άγχος. Και τέλος νιώθω περηφάνια για τον πατέρα μου και τον Ανδρέα τον συνέταιρο μας, που και οι δυο σαν οινολόγοι αν βάλουν κάτι στο μυαλό τους πεισμώνουν μέχρι να γίνει και να γίνει σωστά. Κυρίως γιατί αγαπάμε αυτό που κάνουμε και το σεβόμαστε. Και όπως είπαμε αυτό έχει σημασία».\nΠοια συναισθήματα, όμως, θέλει ένας παραγωγός να γεύεται ο καταναλωτής των κρασιών του; «Κάθε φορά που εμφιαλώνουμε ένα κρασί προσπαθώ να το δω δίπλα σε ένα ζευγάρι ερωτευμένων, μέσα σε μία παρέα, να ακούει τις εξομολογήσεις κάποιου ή να συνοδεύει το κέφι κάποιου άλλου. Από εκεί έχουν πάρει την ονομασία τους και μερικές ετικέτες. Τη μία την ονομάσαμε, για παράδειγμα, «Ευχές», για να αποτελέσει το γευστικό γούρι του καθένα. Υπάρχει πιο όμορφο γούρι;».


H γαστροοισοφαγική παλινδρόμηση αποτελεί μια πάθηση η οποία βρίσκεται σε έξαρση τα ταλευταία έτη με τον επιπολασμό της στο γενικό πληθυσμό να αυξάνεται διαρκώς. Η παθολογία πίσω από τη γαστροοισοφαγική παλινδρόμηση είναι η περιοδική ακούσια χαλάρωση του κάτω οισοφαγικού σφιγκτήρα που συνδέει το στομάχι με τον οισοφάγο με αποτέλεσμα την παλινδρόμιση των περιεχομένων του στομάχου μεταξύ οισοφάγου και στομαχιού. Ο οισοφάγος είναι ο σωλήνας διαμέσου του οποίου η τροφή μεταφέρεται από το στόμα στο στομάχι για την πραγματοποίηση της πέψης. Ο κάτω οισοφαγικός σφιγκτήρας είναι ένας δακτύλιος ο οποίος υπο φυσιολογικές συνθήκες επιτρέπει τη ροή της τροφής μόνο από τον οισοφάγο προς το στομάχι και όχι αντίστροφα.\nΗ γαστροοισοφαγική παλινδρόμηση εμφανίζεται με πόνο, τσούξιμο και αίσθημα καψίματος στο στήθος και το λαιμό, ενώ μπορεί η γεύση των περιεχομένων του στομάχου (γαστρικά υγρά και τροφή) να φτάσει μέχρι και τη στοματική κοιλότητα. Εκδηλώνεται σε άτομα διαφόρων ηλικιών και εμφανίζεται συνήθως πάνω από 2 φορές/ εβδ. Από μελέτες στις Ηνωμένες Πολιτείες φάνηκε ότι ένας στους τέσσερις Αμερικάνους παρουσιάζει συμπτώματα γαστροοισοφαγικής παλινδρόμισης με το 7% του γενικού πληθυσμού να γνωρίζει ότι πάσχει από γαστροοισοφαγική παλινδρόμηση. Συχνά εμφανιζόμενα συμπτώματα της γαστροοισοφαγικής παλινδρόμησης είναι και η δυσκολία στην κατάποση και η δυσκολία στην αναπνοή και ο βήχας μετά την κατανάλωση γεύματος.\nΣυχνά η γαστροοισοφαγική παλινδρόμηση επιχειρείται να καταπολεμηθεί με φάρμακα ανακούφισης του στομάχου, χωρίς όμως αποτέλεσμα. Ωστόσο, υπάρχουν αρκετές αλλαγές στον τρόπο ζωής και διατροφής που έχει αποδειχθεί επιστημονικά ότι μπορεί να βοηθήσουν στην ανακούφιση των συμπτωμάτων. Τα άτομα που πάσχουν από γαστροοισοφαγική παλινδρόμηση πρέπει να αποφεύγουν τις όξινες τροφές και τα όξινα ποτά, όπως τα εσπεριδοειδή, τα κρεμμύδια και ο καφές ενώ η αποφυγή του καπνίσματος συμβάλλει στην απουσία συμπτωμάτων γαστροοισοφαγικής παλινδρόμησης. Επιπλέον, η σοκολάτα πρέπει να αποφεύγεται, όπως και τα πολύ λιπαρά φαγητά και γενικά τα μεγάλα σε ποσότητα γεύματα. Η γαστροοισοφαγική παλινδρόμηση είναι μια χρόνια κατάσταση, της οποίας η οξύτητα εξαρτάται και από το άγχος αν και η υιοθέτηση των παραπάνω συστάσεων σε γενικές γραμμές μειώνει πολύ τη συχνότητα και τη σφοδρότητα των συμπτωμάτων.\nΚαφές και ροφήματα με καφεΐνη.\nΤροφές με γεύση ή άρωμα μέντας.\nΤομάτα και κοκκινιστά φαγητά.\nΠίτσα και τσίλι.\nΗ ανεπαρκής σύνθεση ενζύμωνδημιουργεί την μη ομαλή λειτουργία και διεκπεραίωση όλων των χημικών αντιδράσεων του οργανισμού όπως η πέψη των τροφών.\nΔιατροφή για αθλήματα αντοχής\nΒιβλίο: Διατροφή για αθλήματα αντοχής\nΣυγγραφέας: Στέλιος Πανταζής\nΕιδικές Εκδόσεις: MBike\nΤο βιβλίο απευθύνεται κυρίως στον επαγγελματία και στον σοβαρό χομπίστα. Οι οδηγίες που περιέχει δεν είναι χρήσιμες για άτομα που δεν κάνουν συχνή άσκηση. Για τους περισσότερους ειδικούς η διατροφή αποτελεί ένα εργαλείο που είναι χρήσιμο τόσο για τον επαγγελματία όσο και για τον ερασιτέχνη αθλητή. Στόχος του βιβλίου είναι να παρουσιάσει τρόπους ώστε να πάρουμε περισσότερα από την διατροφή για επιδόσεις και για υγεία, αν και πρωταρχικός σκοπός είναι οι επιδόσεις.\n- Όσοι ασχολούνται με αθλήματα αντοχής θα πρέπει σχετικά με τη διατροφή τους να έχουν στραμμένη την προσοχή τους στους υδατάνθρακες. Η επαρκής κατανάλωση υδατανθράκων θα καλύψει τις ανάγκες των μυών τους σε γλυκογόνο και γλυκόζη πριν και κατά τη διάρκεια της προπόνησης. Επίσης η έγκαιρη κατανάλωση υδατανθράκων μετά την προπόνηση θα συμβάλει στην ανάρρωση των μυών και στην αναπλήρωση της ενέργειας. Το πιο σημαντικό όμως, είναι να γνωρίζουν οι αθλητές ποιος είναι ο ιδανικός τύπος υδατάνθρακα που πρέπει να καταναλώσουν ανά πάσα στιγμή και ειδικά σε σχέση με την προπόνηση τους.\n- Η αφυδάτωση είναι ο μεγαλύτερος εχθρός του αθλητή και η σημαντικότερη διατροφική του ανησυχία. Δεν μειώνει μόνο τις επιδόσεις, αλλά σε ακραίες περιπτώσεις μπορεί να απειλήσει την ίδια του την ζωή.\n- Όσοι έχουν κάποιες γνώσεις διατροφής αποφεύγουν τους ξηρούς καρπούς γιατί έχουν πολλές θερμίδες. Δεν έχουν άδικο καλό είναι όμως να γνωρίζουν ότι μπορούν να τους εισάγουν στην καθημερινή διατροφή τους έξυπνα, όχι μόνο για να αυξήσουν τις επιδόσεις τους, αλλά και για να ζήσουν περισσότερο. Πολύ χρήσιμα για την προπόνηση και τις μεγάλες βόλτες είναι τα αποξηραμένα φρούτα που άμεσα δίνουν ό,τι χρειάζεται ο οργανισμός τη συγκεκριμένη στιγμή, δηλαδή γλυκόζη.\n- Πριν από την πρωινή προπόνηση το γεύμα δεν πρέπει να περιέχει φυτικές ίνες. Όμως, το γεύμα που ακολουθεί αμέσως μετά την προπόνηση -και πρακτικά θα είναι το κανονικό πρωινό– πρέπει να είναι πλούσιο σε φυτικές ίνες. Προσοχή, τέλος, στο προ-αγωνιστικό γεύμα, το οποίο πρέπει να είναι ιδιαίτερα φτωχό σε φυτικές ίνες, για να είναι εύπεπτο.


SilverBrand.gr, ασημενιες εικονες, εκκλησιαστικά είδη, δώρα αξιας - Ασημένια Εικόνα Άγιος Διονύσιος εκ Ζακύνθου (17 Δεκεμβρίου)\nΑσημένια Εικόνα Άγιος Διονύσιος εκ Ζακύνθου (17 Δεκεμβρίου)\nΗ ταπεινότητα και η ευσέβεια του Αγίου Διονυσίου εντυπωσιάζουν τον επίσκοπο Νικάνορα και έτσι τον προτείνει στον τότε Οικουμενικό Πατριάρχη Ιερεμία, για επίσκοπο Αιγίνης. Η χειροτονία του γίνεται τον Ιούλιο του 1577 στην Αθήνα και εκεί παίρνει και το όνομα Διονύσιος προς τιμήν του Αγίου Διονυσίου του Αρεοπαγίτη.\nΟ Άγιος Διονύσιος εκ Ζακύνθου γεννήθηκε στο νησί της Ζακύνθου το 1547. Ήταν γόνος αριστοκρατικής οικογένειας και έλαβε το όνομα Γραδενίγος κατά την βάπτιση του. Από νωρίς έλαβε χριστιανική ανατροφή, ενώ οι γονείς του φρόντισαν και για την μόρφωσή του. Μετά το θάνατο τον γονέων του το 1568 αποφασίζει να παραχωρήσει την περιουσία του στον αδερφό του για να φροντίσει για την προικοδότηση της αδερφής τους και στρέφεται στο μοναχισμό καταφεύγοντας στο μοναστήρι του Σωτήρος Χριστού στο νησί Στροφάδες και λαμβάνει το όνομα Δανιήλ. Μετά από 2 χρόνια, γίνεται ηγούμενος στη μονή και λίγο αργότερα παίρνει το χρίσμα του ιερέα.\nΟ Άγιος Διονύσιος περνώντας από την Αττική με σκοπό να κατευθυνθεί στους Αγίους Τόπους για προσκύνημα, συναντά τον επίσκοπο Νικάνορα. Η ταπεινότητα και η ευσέβεια του Αγίου Διονυσίου εντυπωσιάζουν τον επίσκοπο Νικάνορα και έτσι τον προτείνει στον τότε Οικουμενικό Πατριάρχη Ιερεμία, για επίσκοπο Αιγίνης. Η χειροτονία του γίνεται τον Ιούλιο του 1577 στην Αθήνα και εκεί παίρνει και το όνομα Διονύσιος προς τιμήν του Αγίου Διονυσίου του Αρεοπαγίτη.\nΣτη θέση παραμένει περίπου δύο χρόνια καθώς νιώθει πως η ασκητική ζωή τον καλεί και επιθυμεί να επιστρέψει στον τόπο καταγωγής του. Ωστόσο, διατηρεί τον τίτλο του «Χωροεπισκόπου» με δικαίωμα να τελεί μυστήρια. Όταν η θέση του Επισκόπου στο νησί της Ζακύνθου χηρεύει λαμβάνει άλλη μια υποψηφιότητα για τη θέση, όμως τελικά επίσκοπος χειροτονείται κάποιος άλλος με καταγωγή από την Κεφαλλονιά. Το 1583 διορίζεται εφημέριος του σταυροπηγιακού ναού του Αγίου Νικολάου του «Μώλου» και το 1584 αποσύρεται στην Μονή της Αναφωνήτριας επισκεπτόμενος τακτικά και τις Στροφάδες.\nΕκείνη την εποχή επικρατούσαν στο νησί αρκετά συχνά διαμάχες μεταξύ της οικογένειας του Αγίου Διονυσίου και της οικογένειας Μονδίνου. Σύμφωνα με αρχεία της εποχής, σε κάποια από αυτές δολοφονείται ο αδερφός του Αγίου Διονυσίου. Λέγεται ότι ο άγιος φυγάδευσε τον δολοφόνο του αδερφού του (το όνομα του δολοφόνου δεν είναι γνωστό) όταν αυτός ζήτησε καταφύγιο στη μονή, χωρίς να γνωρίζει ότι στην πραγματικότητα τον έσωζε ο αδερφός του θύματος του. Έτσι λοιπόν βάδισε στα χνάρια της διδασκαλίας του Χριστού που προέτρεπε τους πιστούς να εφαρμόζουν τη συγχώρεση.\nΟ Άγιος Διονύσιος παρέδωσε το πνεύμα του στον Κύριο στις 17 Δεκεμβρίου του 1622 αφού είχε υποφέρει από κάποια επώδυνη αρρώστια. Μετά από δική του απαίτηση θάφτηκε στο παρεκκλήσι του Αγίου Γεωργίου της Ιεράς μονής του Σωτήρος Χριστού στο νησί Στροφάδες απ’ όπου είχε ξεκινήσει την ασκητική του ζωή. Όταν μετά από χρόνια έγινε η ανακομιδή του ιερού σκηνώματος του Αγίου, οι μοναχοί παρατήρησαν πως το σώμα του είχε παραμείνει άφθαρτο. Έτσι το άγιο λείψανο τοποθετήθηκε σε νάρθηκα στο Καθολικό της Μονής και αποτέλεσε ιερό προσκύνημα για τους κατοίκους του νησιού που ήδη πριν την ‘κοίμηση’ του τον θεωρούσαν άγιο.\nΤο 1703 και με εντολή του Πατριάρχη Γαβριήλ του Β΄ γίνεται επίσημη η αγιοποίηση του, ενώ λίγα χρόνια αργότερα το 1724 αναγνωρίζεται επίσημα ως προστάτης του νησιού του. Στις μέρες μας το ιερό λείψανο του Αγίου Διονυσίου βρίσκεται στον ναό του Αγίου Διονυσίου στην πόλη της Ζακύνθου όπου αποτελεί διάσημο προσκύνημα από κατοίκους όχι μόνο του νησιού αλλά και όλου του ορθόδοξου κόσμου. Στις 17 Δεκεμβρίου που τιμάται η μνήμη του το ιερό σκήνωμα του αγίου τοποθετείται όρθιο και λιτανεύεται εντός του ναού ενώ στις 24 Αυγούστου το νησί της Ζακύνθου γιορτάζει την επέτειο για τη μετακομιδή του λειψάνου από τους Στροφάδες στην πόλη της Ζακύνθου (και στις δύο ημερομηνίες οι εορταστικές εκδηλώσεις είναι τριήμερες). Αυτή τη μέρα το λείψανο τοποθετείται σε λάρνακα και ακολουθεί λιτανεία σε ολόκληρη την πόλη της Ζακύνθου. Για τους κατοίκους του νησιού η μέρα αυτή αποτελεί μεγάλη γιορτή και τιμούν τη μνήμη του αγαπημένου τους Άγιου με ιδιαίτερη μεγαλοπρέπεια.


Τσεκάραμε το γούστο της, φωτογραφίσαμε τα «μυστικά» της και την είδαμε στην πιο χαλαρή της στιγμή.\nΤι κάνει τα σπίτια των καλλιτεχνών ξεχωριστά; Είναι η δική τους παρουσία μέσα σ' αυτά ή απλώς το πώς τα έχουν διακοσμήσει; Είναι γεγονός ότι όταν γνωρίζεις κάποιον για πρώτη φορά μαθαίνεις κάποια ελάχιστα πράγματα για τον χαρακτήρα του, άλλα όταν μπαίνεις για πρώτη φορά μέσα στο σπίτι του είναι σαν να ανοίγεται ένας καινούργιος κόσμος γεμάτος πληροφορίες. Το γεγονός αυτό αποκτά πολύ μεγαλύτερο ενδιαφέρον όταν πρόκειται για το σπίτι ενός ανθρώπου που θαυμάζεις, το σπίτι ενός ανθρώπου για του οποίου τον τρόπο ζωής θα ήθελες να μάθεις όσο πιο πολλά μπορείς.\nΠώς είναι η κουζίνα ενός σεφ, το γραφείο ενός μουσικού ή το σαλόνι ενός σκηνοθέτη; Εκεί που η κάθε λεπτομέρεια έχει μεγάλη σημασία. Η περιέργειά μου να μάθω σε τι χώρους ζουν οι καλλιτέχνες που εγώ θαυμάζω –αν είναι χώροι φωτεινοί ή σκοτεινοί, αν είναι σε ψηλά κτίρια ή μονοκατοικίες– με οδήγησε να μπω στα σπίτια τους.\nΣτο σπίτι της Έφης τα παντζούρια είναι σχεδόν πάντα κλειστά για να αποφεύγει τα αδιάκριτα βλέμματα, οπότε το φως προέρχεται από φωτιστικά τοποθετημένα σε όλα τα δωμάτια\nΤο πρώτο σπίτι στο οποίο κατάφερα να τρυπώσω ήταν αυτό της Έφης Γούση, η οποία αυτή την περίοδο σκηνοθετεί την παράσταση «Dogville» που παίζεται στο θέατρο Ακροπόλ. Ένα σπίτι σε μια πολυκατοικία χωρίς αριθμό και χωρίς κουδούνι. «Δεν θέλω να φαίνομαι», μου εξηγεί η Έφη. «Φαντάσου πως το κουτί για τα γράμματα μου το έβαλε ο διαχειριστής». Η Έφη γεννήθηκε στη Θεσσαλονίκη και αποφοίτησε εκεί από τη σχολή ΚΘΒΕ. Ήρθε στην Αθήνα το 2009. Το σπίτι της βρίσκεται στα Εξάρχεια, αν και όπως λέει δεν τα συμπαθεί και πολύ. Όταν τη ρωτάω γιατί τότε μένει στα Εξάρχεια, απαντάει ότι δεν είχε ποτέ χρόνο να ψάξει αυτό που ήθελε. Η Έφη είναι ένα κορίτσι που αλλάζει πολλούς ρόλους κατά τη διάρκεια της μέρας: ηθοποιός, σκηνοθέτης, φωτογράφος. Για έναν τόσο πληθωρικό άνθρωπο το σπίτι της είναι αρκετά μίνιμαλ, κάτι το οποίο με εντυπωσιάζει πολύ.\nΌταν τη ρωτάω γιατί, έχει άμεση την απάντηση: «Το σπίτι μου λειτουργεί ως ησυχαστήριο». Θέλει να μπορεί να αφήνει απ' έξω τη φασαριόζικη καθημερινότητά της. Καθώς ετοιμάζει τον καφέ μας με αφήνει να περιηγηθώ στο σπίτι και παρόλο που εκείνη υποστηρίζει ότι είναι άδειο, εγώ βρίσκω πολλά σημάδια της Έφης μέσα σ' αυτό. Όλα προσεχτικά μελετημένα για να σε κάνουν να αισθάνεσαι οικεία.\nΜε περιμένει στην πόρτα. Η είσοδος έχει ένα όμορφο ροζ χαλί και μια κρεμάστρα αποκλειστικά για το δικό μου παλτό.\nΤο σπίτι αποτελείται από ευρύχωρα δωμάτια που έχουν τα απολύτως απαραίτητα έπιπλα.\nΗ Έφη μου εξομολογείται ότι όταν ήταν μικρή είχε διάσπαση προσοχής και δεν της άρεσε καθόλου το διάβασμα.\nΗ Έφη καθισμένη στον καναπέ. Της φαίνεται να ρουφάει τον ελεύθερο χρόνο της, που όπως μου λέει είναι ελάχιστος.\nΤο καθιστικό της μου θύμισε ταινία. Σαν να είναι στημένο για να φωτογραφηθεί ή να κινηματογραφηθεί.\nΜικρά αντικείμενα είναι τοποθετημένα παντού για να σπάνε την κατά τ' άλλα μίνιμαλ διακόσμηση.\nΤα τελευταία πορτρέτα τα κάνουμε καθώς ετοιμάζεται για να φύγουμε. Κινείται στο σπίτι γρήγορα και κάνει πολλά πράγματα ταυτόχρονα. Το μυαλό της είναι μονίμως σε εγρήγορση, κάτι το οποίο δικαιολογεί απόλυτα το γιατί επιλέγει να είναι τόσο ήσυχο το σπίτι της.\nTagged:CulturePhotosMinimalVice BlogηθοποιόςΦωτογραφίαΣπίτιασκηνοθέτηςΈφη Γούσηγούστοδιακόσμησηentertaiment


Βελτιωμένος ο καιρός στη Βόρεια Ελλάδα. Υποχώρησε το δριμύ ψύχος | analitis.gr\nΛευκό είναι το τοπίο στη Δυτική Μακεδονία, όπου το τελευταίο κύμα κακοκαιρίας («Υπατία») έφερε νέα χιόνια και τα συνεργεία αποχιονισμού της Τοπικής Αυτοδιοίκησης βρίσκονται επί ποδός. Η θερμοκρασία το πρωί ήταν στους -5 βαθμούς Κελσίου στην Πτολεμαΐδα, στους -3 στην Κοζάνη και στους -2 στη Φλώρινα. Με αντιολισθητικές αλυσίδες ή χιονολάστιχα διεξάγεται η κυκλοφορία σε όλους τους εθνικούς και επαρχιακούς δρόμους της Φλώρινας, στο επαρχιακό οδικό δίκτυο των Γρεβενών και σε αρκετά ορεινά σημεία των νομών Κοζάνης και Καστοριάς.\nΤα επόμενα βήματά του σχεδιάζει ο Εθνικός Οργανισμός Παροχής Υπηρεσιών Υγείας (ΕΟΠΥΥ), μετά την επίμονη άρνηση των Οπτικών και...


Το Άγιον Πάσχα | Χριστιανική Φοιτητική Δράση\nΑπόστολος✎ Ανάσταση, αποστολικό ανάγνωσμα, απόστολος Κυριακής, Πάσχα\t7.127\tΠροσθήκη απάντησης☞ https://www.xfd.gr/?p=11166 Εκτύπωση\nΑπόστολος Κυριακής: Πράξ. α’ 1-8\nΤον μὲν πρῶτον λόγον ἐποιησάμην περὶ πάντων, ὦ Θεόφιλε, ὧν ἤρξατο ὁ Ἰησοῦς ποιεῖν τε καὶ διδάσκειν, 2 ἄχρι ἧς ἡμέρας ἐντειλάμενος τοῖς ἀποστόλοις διὰ Πνεύματος Ἁγίου οὓς ἐξελέξατο ἀνελήφθη· 3 οἷς καὶ παρέστησεν ἑαυτὸν ζῶντα μετὰ τὸ παθεῖν αὐτὸν ἐν πολλοῖς τεκμηρίοις, δι᾿ ἡμερῶν τεσσαράκοντα ὀπτανόμενος αὐτοῖς καὶ λέγων τὰ περὶ τῆς βασιλείας τοῦ Θεοῦ. 4 καὶ συναλιζόμενος παρήγγειλεν αὐτοῖς ἀπὸ Ἱεροσολύμων μὴ χωρίζεσθαι, ἀλλὰ περιμένειν τὴν ἐπαγγελίαν τοῦ πατρὸς ἣν ἠκούσατέ μου· 5 ὅτι Ἰωάννης μὲν ἐβάπτισεν ὕδατι, ὑμεῖς δὲ βαπτισθήσεσθε ἐν Πνεύματι Ἁγίῳ οὐ μετὰ πολλὰς ταύτας ἡμέρας. 6 οἱ μὲν οὖν συνελθόντες ἐπηρώτων αὐτὸν λέγοντες· Κύριε, εἰ ἐν τῷ χρόνῳ τούτῳ ἀποκαθιστάνεις τὴν βασιλείαν τῷ Ἰσραήλ; 7 εἶπε δὲ πρὸς αὐτούς· οὐχ ὑμῶν ἐστι γνῶναι χρόνους ἢ καιροὺς οὓς ὁ πατὴρ ἔθετο ἐν τῇ ἰδίᾳ ἐξουσίᾳ, 8 ἀλλὰ λήψεσθε δύναμιν ἐπελθόντος τοῦ Ἁγίου Πνεύματος ἐφ᾿ ὑμᾶς, καὶ ἔσεσθέ μοι μάρτυρες ἔν τε Ἱερουσαλὴμ καὶ ἐν πάσῃ τῇ Ἰουδαίᾳ καὶ Σαμαρείᾳ καὶ ἕως ἐσχάτου τῆς γῆς.\n“Ηγέρθη ο Κύριος όντως”! Ανέστη! Και το θριαμβευτικό αυτό μήνυμα αντηχεί μέσα στους αιώνες και πλημμυρίζει τους πιστούς με αγαλλίαση. Μ’ αυτό το μήνυμα ξεκινά ο άγιος ευαγγελιστής Λουκάς τις “Πράξεις των Αποστόλων”. Και λέει ότι το πρώτο του βιβλίο, το κατά Λουκάν Ευαγγέλιο, το έγραψε για να εξιστορήσει όλα τα εκπληκτικά θαύματα που έκανε ο Ιησούς και τις θαυμαστές διδασκαλίες, που κήρυξε μέχρι την ημέρα που αναλήφθηκε στους ουρανούς. Πριν όμως από την Ανάληψή του ο Κύριος μετά τη Σταύρωσή του και το θάνατό του εμφανίστηκε αναστημένος στους Αποστόλους του. Και τους έδωσε τις τελευταίες του οδηγίες και εντολές. “Παρέστησεν εαυτόν ζώντα μετά το παθείν αυτόν εν πολλοίς τεκμηρίοις”. Με πολλά και αδιαμφισβήτητα τεκμήρια τους βεβαίωσε ότι ήταν πραγματικά ζωντανός. Γι’ αυτό και πολλές φορές μάλιστα έτρωγε μαζί τους. Και επί σαράντα ημέρες εμφανιζόταν σ’ αυτούς και τους εξηγούσε τα μυστήρια της Βασιλείας του Θεού. Και τους παρήγγειλε να μην απομακρυνθούν από τα Ιεροσόλυμα, αλλά να περιμένουν την πραγματοποίηση της υποσχέσεως που τους έδωσε: ότι ο Θεός Πατήρ θα τους έστελνε το Άγιο Πνεύμα, που θα τους ενίσχυε στο έργο τους και στη ζωή τους.\nΓιατί όμως ο ιερός Ευαγγελιστής τονίζει τόσο πολύ τα τεκμήρια της Αναστάσεως του Κυρίου; Διότι οι μαθητές, που άρχισαν να δυσπιστούν, έπρεπε να πεισθούν στην Ανάσταση με αποδείξεις μεγάλες και πολλές, για να μην τους μείνει καμία αμφιβολία. Αργότερα έπρεπε να διαβεβαιώνουν οι ίδιοι το μέγιστο θαύμα της Αναστάσεως μέσα από την προσωπική τους εμπειρία. Να διαβεβαιώνουν ότι δεν απατήθηκαν, ότι δεν πιστεύουν σ’ ένα μύθο. Γι’ αυτό και ο Κύριος ενώ θα μπορούσε αμέσως μετά την Ανάστασή του να αναληφθεί στους ουρανούς, παρέμεινε σαράντα ολόκληρες μέρες κοντά τους, συγκαταβαίνοντας στην αδυναμία τους. Για να τους δώσει τεκμήρια ότι πραγματικά αναστήθηκε· τεκμήρια που θα τους έπειθαν με τις αισθήσεις τους. Τους έδειξε τις ουλές από τα καρφιά στα χέρια του, στα πόδια του και στην αγία πλευρά του. Γι’ αυτό και έφαγε μαζί τους. Κι έτσι οι μαθητές βεβαιωμένοι απόλυτα στην Ανάσταση του Χριστού έτρεξαν στα πέρατα του κόσμου κι έγιναν μάρτυρες της Αναστάσεως. Κήρυξαν με απόλυτη πεποίθηση το συγκλονιστικότερο μήνυμα, ότι ο Χριστός νίκησε το θάνατο. Άνοιξε πλέον το δρόμο για την αιωνιότητα. Με τη δική του Ανάσταση έγινε ο πρόδρομος της δικής μας Αναστάσεως. Και μας καλεί σε νέα αναστημένη ζωή.\nΒασιλεία του Ισραήλ\nΣτη συνέχεια ο ιερός ευαγγελιστής μας περιγράφει κάτι παράδοξο. Ενώ, λέει, ο Κύριος έδινε αδιάσειστα τεκμήρια στους μαθητές του για το συνταρακτικό γεγονός της Αναστάσεως, αυτοί περίμεναν μία άλλη Ανάσταση, επίγεια και πολύ κατώτερη. Περίμεναν την ανάσταση του έθνους τους. Γι’ αυτό και κάποια στιγμή όλοι μαζί πλησίασαν τον αναστημένο Κύριο και Τον ρωτούσαν: Κύριε, πες μας, έφθασε άραγε η ημέρα να αποκαταστήσεις τη βασιλεία του Ισραήλ; Ο Κύριος όμως τους απάντησε: Δεν είναι δικό σας δικαίωμα να μάθε αυτό που κρατά ο Πατήρ στην αποκλειστική του εξουσία. Εσείς θα πλημμυρίσετε με τη δύναμη του Αγίου Πνεύματος. Και θα γίνετε μάρτυρες της ζωής μου και της διδασκαλίας μου “έως εσχάτου της γης”.\nΜας προκαλεί ασφαλώς εντύπωση η εσφαλμένη αυτή ιδέα που είχαν οι μαθητές ακόμη και μετά την Ανάσταση για τη βασιλεία του Ισραήλ. Νόμιζαν ότι ο Κύριος σε λίγο θα εγκαθίδρυε μία εγκόσμια βασιλεία. Μια βασιλεία που θα απελευθέρωνε το έθνος τους απ’ τη ρωμαϊκή κυριαρχία και θα το αποκαθιστούσε στην παλιά του δόξα. Τρία χρόνια ζούσαν μαζί με τον Κύριο και δεν είχαν καταλάβει ακόμη ότι η Βασιλεία του δεν ήταν “εκ του κόσμου τούτου”. Αλλά και τώρα; Βλέπουν τον Κύριο αναστημένο! Αυτόν που νίκησε το θάνατο. Αυτόν που τους καλεί σε μία Βασιλεία ασυγκρίτως ανώτερη. Κι αυτοί περιμένουν ακόμα βασιλεία εγκόσμια. Γι’ αυτό ο Κύριος τους διορθώνει και τους προσανατολίζει από τα επίγεια στα ουράνια. Και τους καλεί να δώσουν τη μαρτυρία τους όχι για μια βασιλεία ιουδαϊκή, αλλά για μια Βασιλεία παγκόσμια, πνευματική και αιώνια. Βέβαια οι μαθητές πριν από την Πεντηκοστή δεν μπορούσαν να κατανοήσουν τις ασύλληπτες διαστάσεις της Βασιλείας του Θεού. Μετά όμως οπλισμένοι με τον φωτισμό και την ακατανίκητη δύναμη του Αγίου Πνεύματος, όργωσαν τα πέρατα του κόσμου για να κηρύξουν το θριαμβευτικό μήνυμα της Βασιλείας αυτής· να κηρύξουν ότι ο Κύριος είναι ο αναστημένος βασιλιάς όχι μόνο του Ισραήλ αλλά όλης της κτίσεως. Και γι’ αυτό τους το κήρυγμα έδωσαν ακόμη και τη ζωή τους οι άγιοι Απόστολοι και εκατομμύρια μαρτύρων, κηρύττοντας την Ανάσταση του Χριστού και προσμένοντας την Ανάσταση όλων των νεκρών. Και η μαρτυρία τους θριαμβευτικά αντηχεί ακόμη σ’ όλη την κτίση. Ανέστη ο Κύριος. Διότι “εξήλθε νικών και ίνα νικήση”.\nΠεριοδικό “Ο Σωτήρ”, αριθ. 1998\n« Κυριακή του Θωμά\nΚυριακή των Βαΐων »\nΟ πορθητής του θανάτουΣταυρός και ανάσταση στην Οδύσσεια του ΕλληνισμούΤα άδυτα του ΆδηΛόγος περί της του Χριστού ΑναστάσεωςΚυριακή του Ασώτου\tΚαμία απάντηση\nΜε ποιον τρόπο το πρωί ξημερώνοντας, πρέπει να βγαίνει στο πεδίο της μάχης ο στρατιώτης του Χριστού, για να πολεμάει\nΤο Άγιον Πάσχα 7.127 προβολέςΚυριακή των Αγίων Πάντων 5.120 προβολέςΚυριακή των Βαΐων 4.132 προβολέςΚυριακή Γ’ Ματθαίου – Η αγάπη του Θεού 3.730 προβολέςΚυριακή μετά τα Φώτα 3.515 προβολέςΚυριακή Β’ Ματθαίου – Μπροστά στη μέλλουσα κρίση 3.442 προβολέςΚυριακή της Τυροφάγου 3.372 προβολέςΚυριακή της Πεντηκοστής 3.272 προβολέςΚυριακή Γ’ Νηστειών (της Σταυροπροσκυνήσεως) 3.185 προβολέςΚυριακή Στ’ Ματθαίου – Χαρίσματα και ενότητα 3.051 προβολές\tΧάρτης ιστοχώρου | Credits | Όροι χρήσης & συμμετοχής | Twitter | Σύνδεσμοι


ΤΟΞΟΤΗΣ ΗΜΕΡΗΣΙΟ ΩΡΟΣΚΟΠΙΟ 9-1-2018\nΑρχική σελίδα Ωροσκόπιο Ημερήσιο Ωροσκόπιο Τοξότης Ημερήσιο Ωροσκόπιο 9-1-2018\nΤοξότης Ημερήσιο Ωροσκόπιο 9-1-2018\n<p>Σήμερα είναι μια μέρα που λαμβάνετε τα οφέλη της σκληρής δουλειάς σας. Μπορεί να λάβετε αναγνώριση και σεβασμό. Τα οικονομικά μπορεί να βελτιωθούν. Στο χώρο εργασίας, μπορείτε να χειροκροτηθείτε για την εργασία σας. Μπορεί επίσης να πάρετε μια ανανγώριση. Οι πωλητές ενδέχεται να επιτύχουν στόχους σήμερα. Φορέστε σήμερα μπλε χρώμα σε κάποιο μέρος των ενδυμάτων σας. Θα προσελκύσει θετική ενέργεια.


Θα αλλάξει το 7.5 δραματικά το παιχνίδι?\nαπό Founder Την / Το Δευ Ιουλ 16, 2012 3:40 am\nΜε την έλευση των tier Χ mediums και TDs στο 7.5 θεωρώ πως οι ισορροπίες του παιχνιδιού θα αλλάξουν ριζικά. Οι αλλαγές βέβαια αυτές θα μπορούσαν να δώσουν νέα πνοή στο WoT αν η WG προσέξει και κρατήσει την ισορροπία ανάμεσα στους ρόλους.\nΚαι εξηγούμαι. Τα νέα tier X mediums με τα κανόνια που θα φέρουν (penetration kai dmg 10ριων heavies και πολύ καλύτερο rof) θα μπούν δυναμικά στο παιχνίδι ενώ τα tier Χ TDs θα είναι οι απόλυτοι καταστροφείς. Όλα καλά μέχρι εδώ αλλά τα δεκάρια heavies τι ρόλο θα έχουν πια? Το armor τους (το χαρακτηριστικό που τους προσδίδει τον ρόλο που έχουν) δεν θα κάνει τίποτα πια! Και τα 100-200 hp που προσθέτουν σε μερικά από αυτά δεν διορθώνει καθόλου την κατάσταση. Αν η WG ξυπνήσει και ανεβάσει το armor στα heavies κάνοντας τα να μην τρυπιούνται τόσο εύκολα θα έχουμε πραγματικά πολλαπλούς ρόλους και ποικίλο gameplay.\n"Πέτρα-Ψαλίδι-Χαρτί" αυτό είναι το μυστικό. Γρήγορα mediums με δυνατά κανόνια και αδύναμο armor, αργά heavies με δυνατά κανόνια και δυνατό armor και TDs με πανίσχυρα κανόνια αλλά άλλες αδυναμίες (ταχύτητα, armor, ευελιξία κλπ)\nΓια την ώρα φαίνεται πως θα αποκτήσουμε τα πρώτα και τα τρίτα και θα χάσουμε τα δεύτερα αν η WG δεν ξυπνήσει γρήγορα.\nΠεριμένω τις δικές σας σκέψεις.\nΑπ: Θα αλλάξει το 7.5 δραματικά το παιχνίδι?\nαπό trexas Την / Το Δευ Ιουλ 16, 2012 7:52 am\nΘα δείξει ο χρόνος για την είσοδο των νέων 10αριών στο παιχνίδι το τι θα γίνει....\nΠάντως οι μέχρι στιγμής ισορροπίες είναι σίγουρο ότι θα χαθούν...\nΤα νέα μεσαία άρματα είναι πολύ γρήγορα κ πολύ δυνατά.\nΟι νέοι καταστροφείς είναι όνομα κ πράγμα.\nΤα βαρέα άρματα έχοντας μείνει "στάσιμα" θα μένουν πίσω δυστυχώς στις μάχες.\nΑναρωτιέμαι μήπως δούμε τελικά εκείνο το Πρωταπριλιάτικο βίντεο να γίνεται πραγματικότητα...\nΘα δείξει ο χρόνος...\nαπό spatharios Την / Το Δευ Ιουλ 16, 2012 11:27 pm\nΝομίζω ότι αυτή είναι μια εξέλιξη συμβατή με την ιστορία.\nΜε το πέρασμα των χρόνων, μετά τον 2o παγκόσμιο, τα heavies σιγά\nσιγά εξαφανίστηκαν και έδωσαν την θέση τους\nσε καλύτερα εξοπλισμένα και με επαρκή θωράκιση μέσα άρματα\nΤο ίδιο θα πρέπει να συμβεί λογικά και με τα td’s που και αυτά απαξιώθηκαν με το πέρασμα του χρόνου.\nΗ εταιρία για να έχει μια συνέχεια χρονική το παιχνίδι, αλλά και για να ανανεώνει το ενδιαφέρον, πρέπει να ακολουθήσει την εξέλιξη και οι παίκτες να προσαρμόσουν τα πλάνα τους .\nαπό Founder Την / Το Τρι Ιουλ 17, 2012 12:48 am\nΕγώ επιμένω πάντως πως πάνω απ όλα η WG θα πρέπει να βάλει την ισορροπία των αρμάτων. Μην ξεχνάμε πως το WoT είναι ένα arcade παιχνίδι που περιέχει και μερικά στοιχεία που καλύπτουν τους περισσότερο σκεπτόμενους gamers. Δεν είναι εξομοιωτής και δεν προσπαθεί να αποδώσει επακριβώς την ιστορία και την πραγματικότητα. Το δυνατό του χαρτί είναι το πολύ δυνατό ανταγωνιστικό του κομμάτι. Και εκεί κακά τα ψέματα, για να μην χαθεί η μπάλα χρειάζεται διαρκώς ballancing για να είναι δίκαιο για όλους.\nΤι να το κάνω εγώ όταν παλεύω 6 μήνες για να ανοίξω το tier X heavy μου για να μπορώ να είμαι ανταγωνιστικός και όταν επιτέλους το ανοίγω να συνειδητοποιώ πως είναι πλέον ξεπερασμένο και θα πρέπει να παλεύω για ακόμα έξι μήνες για να ανοίξω tier 10 medium που εν το μεταξύ μπορεί και αυτό να παροπλιστεί?\nΚαταλαβαίνω πως αυτό είναι το μοντέλο που έχουν βρει τα σαΐνια τους για να μας αρμέγουν τα καλά μας λεφτουδάκια αλλά θα πρέπει να καταλάβουν και αυτοί ότι το ballancing σε competitive games είναι το άλφα και το ωμέγα. Αν χαθεί η ισορροπία θα χάσει και το νόημα του το παιχνίδι.\nαπό Astronautis Την / Το Τρι Ιουλ 17, 2012 4:16 am\nsisifos έγραψε: Εγώ επιμένω πάντως πως πάνω απ όλα η WG θα πρέπει να βάλει την ισορροπία των αρμάτων. Μην ξεχνάμε πως το WoT είναι ένα arcade παιχνίδι που περιέχει και μερικά στοιχεία που καλύπτουν τους περισσότερο σκεπτόμενους gamers. Δεν είναι εξομοιωτής και δεν προσπαθεί να αποδώσει επακριβώς την ιστορία και την πραγματικότητα. Το δυνατό του χαρτί είναι το πολύ δυνατό ανταγωνιστικό του κομμάτι. Και εκεί κακά τα ψέματα, για να μην χαθεί η μπάλα χρειάζεται διαρκώς ballancing για να είναι δίκαιο για όλους.\n+1 σε όλα τα παραπάνω!\nαπό Founder Την / Το Πεμ Αυγ 02, 2012 11:18 pm\nTo patch βγήκε και δεν ακούω σχόλια. Για να ακούσω, για να ακούσω?\nαπό Kostis_Larsson Την / Το Παρ Αυγ 03, 2012 2:56 am\nΟπως και στην πραγματικότητα τα Heavies σε λιγο δε θα έχουν λόγο ύπαρξης για τα πολύ ψηλά tier, τα Mediumσ είναι αυτά που θα κυριαρχούν στη μάχη.\nαπό trexas Την / Το Παρ Αυγ 03, 2012 11:03 am\nΤα βαρέα (κ ανθυγιεινά) μαζί με τα αντιτορπιλικά ξηράς μπαίνουν σίγα σιγά σε άλλους ρόλους....\nΌπως το περιμέναμε....\nΌμως θεωρώ ότι σε random battles τα βαριά άρματα έχουν μέλλον (αρκεί η εταιρία να προσέξει το matchmaking).\nΣε clan wars θα υπάρξουν σίγουρα αλλαγές στις συνθέσεις των ομάδων αναλόγως τους χάρτες φυσικά.\nαπό Kostis_Larsson Την / Το Σαβ Αυγ 04, 2012 5:31 am\nΝομίζω έχουν πειράξει την ακρίβεια στο κανόνι του Marder II, πρέπει να έχουν αυξήσει τη διασπορα και ειδικά το χρόνο που θέλει για να κάνει focus αμέσως μετά από μία βολή. Θα μου πάρει λίγο χρόνο να το συνηθίσω προς το παρών δοκίμάζω τον μεγάλο του αδερφό το D.Max !!!


Τι μπορούμε να κάνουμε ως καταναλωτές για να αντιμετωπιστεί η κρίση της κλιματικής αλλαγής – Βήμα Σαλαμίνας\nLeave a Comment on Τι μπορούμε να κάνουμε ως καταναλωτές για να αντιμετωπιστεί η κρίση της κλιματικής αλλαγής\n2) Προσπαθούμε να αποκτήσουμε πρόσβαση σε πληροφορίες. Σήμερα, είναι συχνά δύσκολο να κατανοήσουμε τον αντίκτυπο των προϊόντων που αγοράζουμε. Μπορείτε να πείτε ποιο μήλο στο συνηθισμένο μανάβικο σας είναι το πιο φιλικό προς το περιβάλλον; Ή αν είναι όλα τα ρούχα, τα αυτοκίνητα, το κρέας, τα ηλεκτρονικά και οι υπηρεσίες cloud – για να μην αναφέρουμε τη χρήση ενέργειας;\nΠηγή: World Economic Forum/https://www.huffingtonpost.gr/entry


Koutsoballa: Kαρτέλ στην αγορά ακινήτων της Αττικής εντόπισε η Επιτροπή Ανταγωνισμού\nKαρτέλ στην αγορά ακινήτων της Αττικής εντόπισε η Επιτροπή Ανταγωνισμού\nΚαρτέλ στην αγορά ακινήτων του νομού Αττικής το οποίο, μάλιστα, δρούσε την περίοδο της μεγάλης «φούσκας» στη συγκεκριμένη αγορά εντόπισε η Επιτροπή Ανταγωνισμού. Μάλιστα, το καρτέλ δεν δρούσε με τον συνηθισμένο τρόπο, του άμεσου καθορισμού των τιμών, αλλά μέσω του τεχνητού περιορισμού της αγοράς, έτσι ώστε οι τιμές να διατηρούνται σε υψηλά επίπεδα. Επί της σχετικής εισήγησης της Γενικής Διεύθυνσης Ανταγωνισμού, η ολομέλεια της Επιτροπής Ανταγωνισμού θα συνεδριάσει την 1η Νοεμβρίου 2012.\nΕιδικότερα, ύστερα από αυτεπάγγελτη έρευνα της Επιτροπής Ανταγωνισμού, διαπιστώθηκε ότι την περίοδο 2002-2009 η Ενωση Κατασκευαστών Κτιρίων Ελλάδας (ΕΚΕΕ) μέσα από διαρκείς αποφάσεις και συστάσεις προς τα μέλη της συνέβαλε στον περιορισμό της παραγωγής και διάθεσης νεόδμητων κατοικιών και στον έμμεσο καθορισμό των τιμών τους, κάτι που, σύμφωνα με τη σχετική ανακοίνωση της ανεξάρτητης αρχής, συνιστά παράβαση και σοβαρό περιορισμό του ανταγωνισμού. Οπως επισημαίνει η Επιτροπή Ανταγωνισμού «με τις ενέργειες αυτές η ΕΚΚΕ υποκατέστησε τους κινδύνους της επιχειρηματικής δραστηριότητας με απώτερο στόχο τη διατήρηση των τιμών πώλησης των κατοικιών στις διαμορφωμένες υψηλές τιμές».\nΜε άλλα λόγια αν και είχαν κτισθεί πολλές κατοικίες αυτές, σκοπίμως, ύστερα από σύσταση της ΕΚΚΕ προς τις επιχειρήσεις-μέλη της, δεν διετίθεντο όλες προς πώληση, προκειμένου να εμφανίζεται περιορισμένη η προσφορά και να διατηρούνται σε υψηλά επίπεδα οι τιμές. Οι ενέργειες αυτές ακύρωναν μεταξύ άλλων και ένα βασικό χαρακτηριστικό της επιχειρηματικής δραστηριότητας, την ανάληψη κινδύνου, κάτι που επίσης αναφέρει επί της ουσίας η Επιτροπή Ανταγωνισμού στην ανακοίνωσή της.\nΟι υψηλές τιμές και η πληθώρα δημοσιευμάτων σχετικά με το ζήτημα αυτό ήταν η μία αφορμή για να προχωρήσει η Επιτροπή Ανταγωνισμού στην αυτεπάγγελτη έρευνα. Η άλλη αφορμή ήταν η ανακοίνωση της ίδιας της ΕΚΚΕ προς τα μέλη της που είχε αναρτηθεί στην ιστοσελίδα της το 2009 και η οποία ανέφερε: «Συνάδελφοι μην προχωρείτε σε ανεγέρσεις νέων κτιρίων, εάν προηγουμένως δεν έχετε διαθέσει το 70% των ακινήτων που έχετε προς πώληση». Η συνέχιση αυτής της πρακτικής και το 2009, όταν πλέον είχε αρχίσει η οικονομική κρίση, θεωρείται ότι έγινε με σκοπό οι τιμές, ακόμη και εν μέσω ύφεσης, να μην καταρρεύσουν και όταν ανακάμψει η οικονομία.\nΣύμφωνα με πληροφορίες από τα πρακτικά των γενικών συνελεύσεων της ΕΚΚΕ προκύπτει ότι επιβραβεύονταν με επιδοκιμαστικά σχόλια οι επιχειρήσεις που είχαν ακολουθήσει τις συστάσεις και είχαν διατηρήσει σε καλό (για τις επιχειρήσεις) επίπεδο τις τιμές των νεόδμητων κατοικιών.\nΚληθείς να σχολιάσει την εισήγηση της Γενικής Διεύθυνσης Ανταγωνισμού ο πρόεδρος της ΕΚΚΕ, Δημήτρης Καψιμάλης δήλωσε στην «Κ»: «Πρόκειται για μια τυπική διαδικασία. Εμείς φυσικά θα παραστούμε στην ακροαματική διαδικασία και θα εκθέσουμε τις απόψεις μας. Δεν ανησυχούμε καθόλου διότι δεν στοιχειοθετείται από πουθενά ο περιορισμός της αγοράς και ο καθορισμός των τιμών. Η σύστασή μας είχε μόνο ως στόχο να προφυλάξει τις επιχειρήσεις-μέλη μας από πιθανή αδυναμία ολοκλήρωσης των κατοικιών». Η ΕΚΚΕ αποτελεί μία από τις πιο ισχυρές και δυναμικές ενώσεις του κλάδου, καθώς εκπροσωπεί χιλιάδες κατασκευαστικές επιχειρήσεις που δραστηριοποιούνται στον νομό Αττικής.\nΕίπαμε, έρχονται πολλές φάπες...


Attica Bank: Μείωση ζημιών στο α΄ τρίμηνο\nΠρώτη Δημοσίευση:\tΤετάρτη, 16. 06. 2021 - 19:41\nΖημιές ύψους 5,83 εκατ. ευρώ έναντι ζημιών 12,54 εκατ. ευρώ εμφάνισε κατά το πρώτο τρίμηνο του τρέχοντος έτους η Attica Bank.\nΤα καθαρά έσοδα από τόκους παρουσίασαν σημαντική αύξηση το α' τρίμηνο 2021 κατά 19,7% κυρίως λόγω της αποκλιμάκωσης του κόστους χρηματοδότησης. Το κόστος χρηματοδότησης παρουσίασε σημαντική μείωση ύψους 18,4% σε ετήσια βάση, λόγω της σημαντικής συγκράτησης του κόστους καταθέσεων, το οποίο απορρόφησε το κόστος που σχετίζεται με τους τόκους από τα νέα δάνεια που εκταμιεύθηκαν κατά το α' τρίμηνο του 2021.\nΤα έσοδα από αμοιβές και προμήθειες το 2021 ανήλθαν σε €2,9 εκατ., μια ανθεκτική απόδοση, δεδομένου των περιορισμών στην οικονομική δραστηριότητα εξαιτίας της πανδημίας Covid-19 κατά το μεγαλύτερο μέρος του έτους. Κύριοι συντελεστές στην ανθεκτικότητα αυτή ήταν η παραγωγή νέων δανείων καθώς και τα έσοδα από ασφαλιστικά προϊόντα στο πλαίσιο της συνεργασίας με την Interamerican.\nΠιο συγκεκριμένα, η Attica Bank, στο πλαίσιο της συνεργασίας με τον Όμιλο Interamerican πέτυχε και τους πρώτους πέντε μήνες του 2021 σημαντικά θετικά αποτελέσματα. Αξίζει να σημειωθεί ότι, τα ενεργά συμβόλαια αυτοκινήτου στα ασφαλιστικά προγράμματα της Anytime, ξεπέρασαν τα 3.700, ενώ αντίστοιχα τα συμβόλαια στον τομέα του Bancassurance της Τράπεζας ανήλθαν σε 2.600.\nΠαράλληλα, αξίζει να σημειωθεί ότι τον Μάρτιο του 2021, η Τράπεζα προχώρησε στην αποπληρωμή των εγγυήσεων του Πυλώνα ΙΙ, γεγονός που θα επιφέρει σημαντική ετήσια εξοικονόμηση για την Τράπεζα η οποία θα ανέλθει για το 2021 σε περίπου €3,5 εκατ. (προμήθεια του Ελληνικού Δημοσίου για την εγγύηση του).\nΠαράλληλα, παρά την στελέχωση καίριων θέσεων, οι αμοιβές και τα έξοδα προσωπικού παρουσίασαν οριακή μείωση κατά 2,1%.\nΕπιπλέον, και σε συνέχεια της ανακοίνωσης του από 13.5.2021 προγράμματος εθελούσιας εξόδου, έχει ήδη ολοκληρωθεί η πρώτη φάση του εν λόγω προγράμματος με την υποβολή 49 αιτήσεων και η ετήσια εξοικονόμηση εκτιμάται σε περίπου € 2,1 εκατ.\nΗ Attica Bank κατά τη διάρκεια του α' τριμήνου 2021 συνέχισε την επιτυχημένη πορεία αναφορικά με τη στήριξη των επιχειρήσεων και νοικοκυριών. Η Τράπεζα συμμετείχε ενεργά σε όλα τα χρηματοδοτικά προγράμματα στήριξης με την εγγύηση κρατικών φορέων προς όφελος των πελατών της και παράλληλα αύξησε τις χρηματοδοτήσεις της για τη στήριξη της πραγματικής οικονομίας.\nΟι χορηγήσεις προ προβλέψεων ανήλθαν σε €2,0 δισ., παρουσιάζοντας οριακή αύξηση κατά περίπου 1,4% σε σχέση με την 31.12.2020. Οι νέες χρηματοδοτήσεις και αναχρηματοδοτήσεις για τη χρήση ανήλθαν σε €75 εκατ. περίπου, εκ των οποίων €70,9 εκατ. αφορούν την επιχειρηματική τραπεζική και €4,5 εκατ. τη λιανική τραπεζική. Το μέσο ticket για τις επιχειρηματικές χορηγήσεις ανήλθε σε €419,4 χιλ. και σε €9,9 χιλ. αντίστοιχα για τις χορηγήσεις ιδιωτών. Ισχυρό προφίλ ρευστότητας και χρηματοδότησης.\nH Τράπεζα, από το 2016 έχει καταβάλλει στην ΤτΕ / ΕΚΤ σωρευτικά το ποσό των €1,1 δισ. προς αποπληρωμή του ELA, ποσό το οποίο αντιστοιχεί περίπου στο 1/3 του συνολικού ενεργητικού της και έχει αυξήσει τις καταθέσεις της από τον Δεκέμβριο του 2016 κατά 51%.\nH χρηματοδότηση από το Ευρωσύστημα το α' τρίμηνο του 2021 αυξήθηκε στα €300 εκατ. ευρώ από €155 εκατ. το 2020 με παράλληλη μείωση του κόστους.\nΤην 31.03.2021, το λογιστικό υπόλοιπο των καταθέσεων ανήλθε σε €2,85 δισ., παρουσιάζοντας αύξηση κατά €312 εκατ. περίπου και 12,3% σε ετήσια βάση, ενώ κατά την τρέχουσα περίοδο, το υπόλοιπο των καταθέσεων των πελατών ξεπερνά ήδη τα €2,96 δισ., αντανακλώντας τις θετικές εξελίξεις στην εγχώρια αγορά.\nΗ αύξηση των καταθέσεων αντανακλά τις εισροές των καταθέσεων από ιδιώτες ύψους €185 εκατ. και από επιχειρήσεις ύψους €80 εκατ. σε ετήσια βάση.\nΟι καταθέσεις ταμιευτηρίου και όψεως ανήλθαν σε €1.102 εκατ. ενώ οι προθεσμιακές καταθέσεις σε €1.740 εκατ.\nΤαυτόχρονα, το μέσο κόστος των καταθέσεων μειώθηκε περαιτέρω κατά 0,30 μ.β. σε σχέση με το 2020. Η σημαντική βελτίωση της ρευστότητας έχει καταστήσει τον Όμιλο περισσότερο επικεντρωμένο στη διαχείριση του κόστους τα τελευταία τρίμηνα, στην προσπάθειά του να επιτύχει ισορροπία μεταξύ προσέλκυσης καταθέσεων και μείωσης των επιτοκιακών εξόδων. Σε αυτό συνέβαλλε σημαντικά και η νέα συνεργασία που ξεκίνησε η Τράπεζα με την εταιρεία Raisin, πάροχο πλατφόρμας αποδοχής καταθέσεων από πολίτες της Ευρωπαϊκής Ένωσης, μέσω της οποίας επετεύχθη αύξηση των εισροών κατά €80 εκατ. περίπου κατά τη διάρκεια του πρώτου εξαμήνου.\nΩς αποτέλεσμα, ο δείκτης δανείων (προ προβλέψεων) προς τις καταθέσεις του Ομίλου ανήλθε σε 70,7%.\nΤο σχόλιο της Διοίκησης\nΣχολιάζοντας τα μεγέθη πρώτου τριμήνου, η τράπεζα δήλωσε:\n"Το 2021 ξεκίνησε σε θετικό κλίμα, με προσδοκίες για ισχυρή ανάπτυξη και αποκατάσταση της κανονικότητας. Η επιτάχυνση του μαζικού εμβολιασμού συνιστά το εργαλείο αντιμετώπισης της πανδημίας που θα επιτρέψει την επανέναρξη της οικονομικής δραστηριότητας και την επιστροφή σε μια νέα πραγματικότητα. Οι πόροι από το ευρωπαϊκό μέσο ανάκαμψης, Next Generation EU, που αναμένονται εντός του 2021, σε συνδυασμό με τη διασφάλιση ευνοϊκών χρηματοπιστωτικών συνθηκών, εκτιμάται ότι θα επιβεβαιώσουν τις προσδοκίες για ανάκαμψη στην Ευρωπαϊκή Ένωση (ΕΕ) και στην Ελλάδα από το δεύτερο εξάμηνο του 2021.\nΣε ένα περιβάλλον με θετικές προοπτικές και με βάση το επιχειρηματικό της σχέδιο το οποίο υλοποιείται απρόσκοπτα, η Attica Bank εστιάζει στην στήριξη της επανεκκίνησης της οικονομικής δραστηριότητας, βοηθώντας τους πελάτες της να επανακτήσουν τη θέση τους στην αγορά. Στο πλαίσιο αυτό, η Τράπεζα έχει θέσει στο επίκεντρο του νέου στρατηγικού σχεδίου της την αξιοποίηση των επιχειρηματικών ευκαιριών που δημιουργούνται με τη δημιουργία σύγχρονων τραπεζικών προϊόντων χρηματοδότησης της περιβαλλοντικής στρατηγικής των πελατών της, καθώς και την ολοκλήρωση του ψηφιακού και επιχειρησιακού μετασχηματισμού της με την επανατοποθέτησή της στην αγορά τόσο σε ψηφιακό επίπεδο όσο και μέσα από το δίκτυο καταστημάτων της, το μοντέλο λειτουργίας των οποίων θα μεταβληθεί, ώστε να ανταποκρίνεται στις σύγχρονες ανάγκες.\nΗ δημοσίευση των αποτελεσμάτων του α' τριμήνου 2021 σηματοδοτεί τη μετάβαση και την επικέντρωση των προσπαθειών της Τράπεζας, σε πορεία ανάπτυξης με την εφαρμογή του νέου, τριετούς επιχειρηματικού της σχεδίου.\nΕιδικότερα, κατά το πρώτο τρίμηνο, παρατηρείται βελτίωση σε όλες σχεδόν τις λειτουργικές γραμμές των αποτελεσμάτων. Τα καθαρά έσοδα από τόκους αυξήθηκαν κατά 19,7% σε σχέση με την αντίστοιχη συγκριτική περίοδο του 2020, γεγονός που οφείλεται τόσο στη βελτίωση του επιτοκιακού εσόδου από τις εκταμιεύσεις δανείων το οποίο σημείωσε αύξηση κατά 4% όσο και στο χαμηλότερο κόστος χρηματοδότησης των εργασιών της Τράπεζας. Αντίστοιχα, τα έσοδα από προμήθειες παρουσίασαν οριακή αύξηση κατά 2,5% με την μεγαλύτερη βελτίωση να επιτυγχάνεται μέσω της αύξησης των εσόδων των χορηγήσεων, ύψους 126%.\nΠρόσθετα, οι νέες χρηματοδοτήσεις και αναχρηματοδοτήσεις για την κλειόμενη χρήση ανέρχονται περίπου σε 75 εκατ. ευρώ και ο δείκτης δανείων μετά από προβλέψεις προς καταθέσεις βρίσκεται στα επίπεδα του 57%. Επιπλέον, η Attica Bank συνέχισε να βελτιώνει τη ρευστότητά της, και να παρουσιάζει τη μεγαλύτερη αύξηση, όσον αφορά τις ελληνικές δραστηριότητες, στο τραπεζικό σύστημα καθώς αυξήθηκαν τα υπόλοιπα των καταθέσεων σε ετήσια βάση κατά 12,3%.\nΤην 27.04.2021 η Τράπεζα αποφάσισε την τιτλοποίηση "Ωμέγα", η οποία περιλαμβάνει τις απαιτήσεις της υφιστάμενης τιτλοποίησης με την αρχική ονομασία "Artemis", καθώς και το σύνολο σχεδόν των υφιστάμενων ΜΕΔ της Τράπεζας κατά την 31.12.2020. Με την επιλογή του επενδυτή η Attica Bank εισέρχεται σε φάση υλοποίησης του επιχειρηματικού της σχεδίου και του μηδενισμού των Μη Εξυπηρετούμενων Ανοιγμάτων. Με τη συναλλαγή "Ωμέγα" ολοκληρώνεται ο κύκλος διαδοχικών τιτλοποιήσεων της Attica Bank που ξεκίνησε τον Δεκέμβριο του 2016, συνολικού ύψους περί τα €3δισ. Με την επιτυχή ολοκλήρωση των συναλλαγών "Ωμέγα" και Astir 1 και 2, η Attica Bank θα διαθέτει δείκτη ΜΕΔ, σε pro forma επίπεδο, λιγότερο από 1% και κάτω του ευρωπαϊκού μ.ο.\nΗ Διοίκηση της Attica Bank, οι μέτοχοι και οι εργαζόμενοί της, έχοντας αντιμετωπίσει αποτελεσματικά τα ζητήματα του παρελθόντος, εργαζόμαστε με αφοσίωση και δεσμευόμαστε να υλοποιήσουμε με υπευθυνότητα και αποτελεσματικότητα το στρατηγικό σχεδιασμό της Τράπεζας ώστε να πρωταγωνιστήσει με το δικό της διακριτό και υποστηρικτικό ρόλο στην ανάπτυξη της πραγματικής οικονομίας".\nΠερισσότερα σε αυτή την κατηγορία: « Στρατηγικός επενδυτής στο TΠΔ ΤτΕ: Άντεξε στην πανδημία το τραπεζικό σύστημα »\nAttica Bank: Στις 16 Ιουνίου τα αποτελέσματα α’ τριμήνου 2021\nΜακέδος: Η περιβαλλοντική και κοινωνική ηθική στον πυρήνα της Attica Bank\nΌλο το σχέδιο απορρόφησης της Attica Bank από την ETE


Η έννοια «Ηλεκτρονικό ή e-Μάρκετινγκ» ή online marketing ή internet marketing στη χρήση των τεχνολογιών πληροφορικής και επικοινωνιών (ΤΠΕ) και ειδικότερα του Διαδικτύου για την προώθηση των πωλήσεων αγαθών ή υπηρεσιών. Οι εν λόγω τεχνολογίες συνιστούν μια σημαντική προσαύξηση στις παραδοσιακές τεχνικές μάρκετινγκ, ανεξαρτήτως του μεγέθους και του επιχειρησιακού μοντέλου μιας επιχείρησης ή οργανισμού. Οι βασικές αρχές του μάρκετινγκ παραμένουν ανεπηρέαστες και αφορούν στη μετάδοση του κατάλληλου μηνύματος στους κατάλληλους ανθρώπους. Επιπρόσθετα, οι ΤΠΕ συνεισφέρουν στα διαθέσιμα μέσα προώθησης (όπως διαφήμιση, απ’ ευθείας μηνύματα, δημόσιες σχέσεις κλπ.) προσθέτοντας νέα μέσα στο μείγμα μάρκετινγκ.\nΜε την ολοκλήρωση του μαθήματος, οι σπουδαστές θα είναι σε θέση να: -\tΕπιδεικνύουν γνώση της περιοχής, των θεματικών και των ορίων του ηλεκτρονικού μάρκετινγκ. -\tΚατανοούν σημεία – κλειδιά και να συγκεντρώνουν πληροφορίες που θα αξιοποιούν σε δράσεις προώθησης πωλήσεων με ηλεκτρονικά μέσα. -\tΤεκμηριώσουν τη σημασία του ηλεκτρονικού μάρκετινγκ για το σύνολο των επιχειρήσεων μέσα από συγκεκριμένα παραδείγματα (case studies). -\tΑναφέρουν εναλλακτικούς διαύλους, εργαλεία, τεχνικές και μεθοδολογίες ηλεκτρονικού μάρκετινγκ. -\tΣυνδυάζουν τις τεχνικές ηλεκτρονικού μάρκετινγκ στο μίγμα μάρκετινγκ μιας επιχείρησης. -\tΕκπονούν έρευνα για την ανάπτυξη μιας ψηφιακής στρατηγικής και να λαμβάνουν αποφάσεις για την επιλογή της καταλληλότερης. -\tΠραγματοποιούν ανάλυση μιας επιχειρησιακής κατάστασης. -\tΕφαρμόζουν θεωρίες και μοντέλα ηλεκτρονικού μάρκετινγκ σε επιχειρήσεις. -\tΠροσδιορίζουν και να αξιολογούν τις επιπτώσεις μιας στρατηγικής ηλεκτρονικού μάρκετινγκ. -\tΧρησιμοποιούν στο εργαστήριο εργαλεία ψηφιακής επικοινωνίας -\tΑξιοποιούν στο εργαστήριο τα κοινωνικά δίκτυα για την προώθηση πωλήσεων -\tΕφαρμόζουν στο εργαστήριο τεχνικές μέτρησης ηλεκτρονικού μάρκετινγκ\nΒασικές έννοιες του ηλεκτρονικό μάρκετινγκ (ορισμοί, τεχνικές, δίαυλοι) 2.\tΚατανόηση των αλλαγών στο μίγμα μάρκετινγκ (ανακάλυψη ψηφιακών στοιχείων, προσδιορισμός στρατηγικής) 3.\tΠαράθυρο στον ψηφιακό κόσμο (εταιρικά websites και marketing) 4.\tΨηφιακή έρευνα: επισκόπηση εργαλείων (web, social media, mobile) 5.\tΤεχνολογίες επικοινωνίας (Google adwords, Ad formats, Search Engine Optimization, e-mailing, affiliation, εναλλακτικά δίκτυα, πολυ- καναλική διανομή, e-retailing, web 2.0) 6.\tΚαθορισμός του ψηφιακού καταναλωτή και της ψηφιακής καταναλωτικής συμπεριφοράς 7.\tΜετρικές του ψηφιακού μάρκετινγκ (στόχοι και κόστος) 8.\tΔιαδικτυακές δημόσιες σχέσεις και διαχείριση της φήμης 9.\tΜάρκετινγκ περιεχομένου και χρήση πρακτόρων 10.\tΠαρακολούθηση της διανομής μέσω εναλλακτικών διαύλων (web metrics) 11.\tΧρήση κοινωνικών μέσων 12. Παρουσίαση εργασιών\nΕκπαιδευτές: Θωμάς Πούλιος\nΤμήμα Διοίκηση Επιχειρήσεων (Κοζάνη)


Στο ποδόσφαιρο κερδίζει αυτός που έχει αρχές - Gentikoule\nΣαρρής —29/10, 08:50\nΤο ποδόσφαιρο έχει κάποιες βασικές αρχές που εφόσον τις ακολουθήσεις τότε αυτό θα σε ανταμείψει πλουσιοπάροχα. Είναι ο νόμος του αυτός και δεν αλλάζει ποτέ για αυτό και είναι και το πιο δίκαιο άθλημα.\nΕφόσον επενδύσεις, όχι απαραίτητα σε χρήματα, τον χρόνο σου για να δομήσεις σωστά το σπίτι σου τότε είναι δεδομένο πως θα τα πάρεις πίσω και κάπως έτσι ο ΟΦΗ μετά από οκτώ αγωνιστικές αρχίζει και εισπράττει τον καθολικό σεβασμό για την ομάδα που έχει δημιουργήσει.\nΚαι επειδή όλα παίζουν τον ρόλο τους, στον ΟΦΗ δεν αφήνεται τίποτα στην τύχη και όλα λειτουργούν βάσει της λεπτομέρειας. Ο ΟΦΗ δημιούργησε το προηγούμενο καλοκαίρι μια ομάδα που είχε ποδοσφαιρικές αρχές: Να υπάρχει χημεία σε όλο το σύλλογο, το περσινό ρόστερ να ανανεωθεί με “πινελιές” που θα ταίριαζαν στο club (εξ’ ου και το ότι ο ΟΦΗ δεν πήρε στόπερ γιατί ο Γιάννης Σαμαράς έψαχνε τον κατάλληλο παίκτη και όχι ότι να’ ναι) με το ποδόσφαιρο να τον δικαιώνει απόλυτα.\nΓια το θέμα του προπονητή τα έχουμε αναλύσει ξανά και ξανά ενώ στο ρόστερ βάδισε πάνω σε κάποια πράγματα που δεν αλλάζουν. Ο ΟΦΗ προσπάθησε (και το πέτυχε) να διατηρήσει τον ελληνικό του κορμό – κάτι που του αποφέρει μεγάλα κέρδη αφού σε δύσκολες, συναισθηματικά, στιγμές οι Έλληνες είναι εκείνοι που βγαίνουν μπροστά και δεν άφησε τίποτα να πάει σαν την κλήρωση του Τζόκερ παρά μόνο έψαχνε να βάλει προσεκτικά το κάθε κομμάτι στην θέση του.\nΔείτε απλά τι συμβαίνει σε άλλες ομάδες που έχουν το ίδιο βαρύ όνομα με εκείνον και πως μέσα από τα τραγικά λάθη του σχεδιασμού τους βρίσκονται χαμηλά στην βαθμολογία. Ο ΟΦΗ έκανε το απλό, άφησε τον σχεδιασμό του στους ανθρώπους που ξέρουν να τον κάνουν και επειδή το ένα φέρνει το άλλο, βλέπουμε ένα δημιούργημα με ισορροπία σε όλα τα κομμάτια. Ακόμα και στην άμυνα που όλοι φόβομασταν πως θα είναι το τρωτό σημείο του ΟΦΗ, μετά από οκτώ αγωνιστικές διαθέτει την τρίτη καλύτερη άμυνα της Superleague.\nΑυτό δείχνει την δουλειά, την πίστη των παικτών πάνω σε μια διαδικασία που μόνο εύκολη δεν είναι για τον σύλλογο (αλλά και για τους ίδιους τους παίκτες) που ωστόσο όλοι μπήκαν μέσα απευθείας και φρόντισαν να αναδείξουν την μεγάλη τους εμπιστοσύνη σε αυτό που κάνουν καθημερινά.\nΡοβιν-Αοξ 29/10 10:33 πμ\nΚουβέντα για το χέρι του Μαρινάκη. Κουβέντα για το πέναλτι του Κοροβέση. Οι υπουργοί πάντα από κοντά και παρ’ολα αυτά τόσα χρόνια στις χαμηλές κατηγορίες και ως καλό ασανσέρ επάνω. Είσαι σε φορμάρισμα που θα τελειώσει κάποια στιγμή. Σε περιμένουμε στον δεύτερο γύρο για τα γνωστά στην Ξάνθη. Τα επαναλαμβανόμενα.\nman0s4 29/10 11:49 πμ\nΧαίρομαι που το Gentikoule το διαβάζουν οπαδοί του ΑΟΞ. Μάλλον έχεις πρόβλημα στην όραση και δεν έχεις δει ότι δεν υπάρχει καμία παράβαση. Αλήθεια θα μας πεις ποιος είναι ο ιδιοκτήτης του ΑΟΞ; Έτσι πληροφοριακά.\nMarkus4 29/10 12:25 μμ\nΡε φίλε υπάρχεις καν στο ποδοσφαιρικό χάρτη της χώρας? Πες μου τι κόσμο έχεις, πόσες φορές έχεις βγει Ευρώπη αν έχεις τίτλους αν σε ξέρουν σαν ομάδα εκτός Ελλάδος και γενικά μην συγκρίνεις τις π.. με τις βούρτσες.. Εκτίθεσαι. Πρέπει να έχετε κάνει πολλά ιδιαίτερα σε διαστημικά ερευνητικά προγράμματα για το τι εστί δορυφόρος. Έλα ξυδάκι και τα 2 λίγα ήταν με το αντιποδόσφαιρο της δεκαετίας του 90 που παίξατε.\njohnp 29/10 3:08 μμ\nΠριν το χερι Μαρινακης υπαρχει επιθετικο φαουλ. Πεναλντι κοροβεση δεν υπαρχει παρα μονο στα ονειρα σου. Ολη η ελλαδα ειπε οτι δεν υπαρχει πεναλντι εκτος του Βαρουχα που ξερουμε τι ρολο παιζει.\nΟ ΟΦΗ στην Ξανθη θα ερθει να παιξει την μπαλα του οπως εκανε και μεσα στο Καραισκακη. Δεν θα φοβηθεί ουτε την Ξανθη και ουτε τον τροπο που παιζει ο οποιος γυριζει το ποδοσφαιρο 30 χρονια. Πισω. ο ΟΦΗ θα κανει το παιχνιδι του και εχει ποαρα πολλες μεγαλες πιθανοτητες να κερδισει.\nΜιχάλης 29/10 4:11 μμ\nΚοίτα να “δώσεις” κανένα ματς στο 2ο γύρο τώρα που έχεις σωθεί, όπως κάνεις κάθε χρόνο και άσε τον ΟΦΗ ήσυχο.\nΔεν σας βλεπουμε. Δεν υπάρχετε.\nΡοβιν-Αοξ 30/10 9:50 πμ\n4 φορές έπαιξα ευρώπη εγώ, πέντε φορές εσύ. Κλαιν. Προχωράμε.\nΔημήτρης 30/10 9:50 μμ\nΩραία, πάμε παρακάτω.\n1ον: έχεις κάποιο εγχώριο τίτλο; Εγώ έχω.\n2ον: τι κόσμο έχεις στο γήπεδο; Πόσα μ.ο. εισιτήρια έχεις; Εγώ κάτω από 3.500 δεν πέφτω ποτέ.\n3ον: στο μεταξύ μας ματς δεν έπαιξα καλά, όμως σε κέρδισα. Ούτε διαιτησίες ούτε τίποτα (αυτά, προς τιμήν του, τα λέει και ο προπονητής σας). Στο ματς του δεύτερου γύρου αποκλείεται να παίξω χειρότερα. Άρα, τι λες να γίνει;\nΡοβιν-Αοξ 30/10 11:20 μμ\nΜπράβο Δημήτρη. Κάτω από 3,500 δεν πέφτεις με 350.000 πληθυσμό . Η Ξάνθη έχει 1600 μέσο όρο εισιτήρια φέτος με 55.000 πληθυσμό. Συγχαρητήρια. Άντε …Αίγυπτο τώρα. Καλό βράδυ\nΔημήτρης 31/10 9:50 πμ\nΚανονικά δεν πρέπει να σου απαντήσω από τη στιγμή που μιλάς έτσι (Αίγυπτος κλπ), αλλά θα κάνω μια εξαίρεση μόνο και μόνο γιατί γουστάρω που κλαίγεσαι και θέλω να κλάψεις κι άλλο.\nΜε τη λογική σου, η ΑΕΚ και ο βάζελος πόσα εισιτήρια θα έπρεπε να κόβουν όταν η Αθήνα έχει 4 εκατομμύρια κόσμο; 50, 60, 70 χιλιάδες; Πάνε δες πόσα κόβουν και μετά …βούλωσέ το! Εκδρομές κάνετε ρε απίθανε; Ζητήσατε ποτέ εισιτήρια να πάτε σε κάποιο εκτός; Έστω και 30 άτομα, ζητήσατε ποτέ; Εκτός Θράκης εννοώ, έτσι;\nΠοιοι είστε, που είστε, πόσοι είστε δεν έμαθε ποτέ κανείς, φιλαράκο! Άντε, γιατί πολύ μας τα ζάλισες με την ομαδίτσα σου…


ΤΟ ΤΡΑΙΝΟ Κ Ο ΔΡΟΜΟΣ ΤΗΣ ΠΟΡΕΙΑΣ – Andreas Galiatsatos\nPosted on February 8, 2014 February 8, 2014 by breathandreas\nΔεν επιβιβαστηκα με τη θεληση μου, δε μου δοθηκε περιθωριο επιλογης, ουτε γνωριζω τον προορισμο του ταξιδιου μου. Μια μερα στο μακρινο παρελθον ξυπνησα μεσα στο βαγονι μου κι ενιωσα την κινηση, τον κραδασμο των τροχων. Ηταν συναρπαστικο […]. Ευχομουν να μη σταματησει ποτε το τρενο. Για τιποτα στον κοσμο δεν ηθελα να σταθει καπου για παντα. Ηταν στην Κουιμπρα, στο σκληρο εδρανο καποιου αμφιθεατρου, που η συνειδηση αστραψε μεσα μου: δε μπορω να κατεβω απο το τρενο. Δε μπορω να αλλαξω διαδρομη. Δε μπορω να αλλαξω κατευθυνση. Δεν οριζω καν το ρυθμο. Δε βλεπω την ατμομηχανη, δε μπορω να ξερω ποιος οδηγει, να σιγουρευτω οτι μπορω να τον εμπιστευομαι. Οτι ειναι ικανος να διαβαζει σωστα τα σηματα.\n[…] Εξω απο το παραθυρο ολα μοιαζουν οπως παντα, τα βλεπω να ακολουθουν τη συνηθισμενη, λογικη πορεια τους. Το ιδιο συμβαινει αραγε και στα βαγονια των αλλων? Στο δικο μου, παντως, τα πραγματα ειναι διαφορετικα απο ο,τι τα περιμενα.\nΜεσα στα βαγονια εχει φυλλαδια με τα δρομολογια. Οι σελιδες ειναι λευκες. Τα τζαμια εχουν θαμπρωσει απο τις βροχες και τους αερηδες. Παραμορφωνουν την εικονα του εσωτερικου των βαγονιων, σκεφτομαι.\n[…] Τι μπορει να κανει κανεις κατα τη διαρκεια του ταξιδιου? Να συγυριζει τις αποσκευες του μεσα στο κουπε. Καποια στιγμη, ομως, βλεπω στον υπνο μου οτι ο αερας απ εξω δυναμωνει, σπαει το τζαμι. Μπαινει ορμητικος και παρασερνει ολα οσα με κοπο συγυρισα τοσες ωρες. Γενικα, ονειρευομαι πολυ σε αυτο το ατελειωτο ταξιδι. Ονειρευομαι τρενα που εχασα, λαθη στο φυλλαδιο με τα δρομολογια. Ονειρευομαι σταθμους που διαλυονται κι εξαφανιζονται μπροστα στα ματια μου, τη στιγμη που το τρενο τους πλησιαζει. Ωρες ωρες κοιμαμαι απο καθαρη πληξη. Ο υπνος ειναι επικινδυνος, σπανια ξυπνω ανανεωμενος κι ευδιαθετος, ετοιμος να χαρω με τις αλλαγες. Κατα κανονα αναστατωνομαι ξυπνωντας με οσα βρισκω αλλαγμενα, μεσα μου κι εξω μου.\nΚαποιες φορες πετιεμαι τρομαγμενος και σκεφτομαι: το τρενο μπορει να εκτροχιαστει, ανα πασα στιγμη. Ναι, τις περισσοτερες φορες η σκεψη αυτη με τρομαζει. Καποιες σπανιες στιγμες, ωστοσο, καποιες σπανιες ολολαμπρες στιγμες, με διαπερναει η σκεψη αυτη σαν κεραυνος ευλογιας.\nΞυπνω και το τοπιο των αλλων περναει εξω απο το παραθυρο μου και φευγει. Με ιλιγγιωδη ταχυτητα καποτε, τοσο που δεν προλαβαινω να καταλαβω τις διαθεσεις τους, τις απροβλεπτες κι ανατανοητες κινησεις τους. Αλλοτε αργα, βασανιστικα αργα, οταν λενε και κανουν συνεχως τα ιδια. Ειμαι ευγνωμων που μας χωριζει ενα τζαμι, εκεινους και μενα. Μου επιτρεπει να διακρινω τα σχεδια και τις επιθυμιες τους χωρις να κινδυνευω απο τα πυρα τους. Χαιρομαι οταν το τρενο αναπτυσσει ταχυτητα και χανονται απο τα ματια μου. Οι επιθυμιες των αλλων: τι μπορουμε να κανουμε οταν μας βαζουν στο σημαδι?\nΠιεζω το μετωπο μου στο παραθυρο και συγκεντρωνομαι οσο μπορω. Θα ηθελα να καταλαβω μια φορα εστω τι γινεται εκει εξω. Να το καταλαβω πραγματικα. Ετσι που να μη μου ξεφυγει ποτε πια. Δεν τα καταφερνω. Ολα γινονται πολυ γρηγορα, ακομα κι οταν το τρενο σταματαει στη μεση της ερημιας. Η καθε εικονα σβηνει την προηγουμενη. Η μνημη μου ζεματαει απο το φορτο, λαχανιαζω να τα φερω βολτα, προσπαθωντας εκ των υστερων να βαλω σε ταξη και σειρα τις φευγαλεες εικονες και να τις ενταξω σε μια ψευδαισθηση κατανοητη. Παντα αργω, οσο γρηγορα κι αν τρεχει το φως της προσοχης μου να προλαβει τα πραγματα. Παντα φτανω οταν ολα εχουν ηδη τελειωσει. Παντα μενω να τα κοιταζω που απομακρυνονται. Ποτε δεν ειμαι εκει οταν γινονται. Ουτε καν τις νυχτες, που στα τζαμια καθρεφτιζεται το εσωτερικο του κουπε μου.\nΛατρευω τις σηραγγες. Γιατι συμβολιζουν την ελπιδα: Καποια στιγμη, καποτε, ξαναβγαινει το τρενο στο φως.\nΥπαρχουν φορες που εχω επισκεψεις στο κουπε μου. Δεν ξερω πως γινεται, παρα τις κλειδαμπαρωμενες πορτες. Αλλα γινεται. Τις περισσοτερες φορες οι επισκεπτες ερχονται σε ακαταλληλη ωρα. Ειναι ανθρωποι απο το παρον, η και απο το παρελθον. […]\nΤο ταξιδι δεν εχει τελειωμω. ΥΠΑΡΧΟΥΝ ΜΕΡΕΣ ΠΟΥ ΠΡΟΣΕΥΧΟΜΑΙ ΝΑ ΜΗΝ ΤΕΛΕΙΩΣΕΙ ΠΟΤΕ. ΕΙΝΑΙ ΜΕΡΕΣ ΣΠΑΝΙΕΣ, ΠΟΛΥΤΙΜΕΣ. ΥΠΑΡΧΟΥΝ, ΟΜΩΣ, ΚΙ ΑΛΛΕΣ, ΠΟΥ ΣΚΕΦΤΟΜΑΙ ΜΕ ΑΝΑΚΟΥΦΙΣΗ ΟΤΙ ΚΑΠΟΙΑ ΣΤΙΓΜΗ ΘΑ ΜΠΟΥΜΕ ΣΤΟ ΤΕΛΕΥΤΑΙΟ ΤΟΥΝΕΛ, ΟΠΟΥ ΤΟ ΤΡΕΝΟ ΘΑ ΣΤΑΜΑΤΗΣΕΙ ΓΙΑ ΠΑΝΤΑ.\nNext PostNext ΘΥΜΟΣ, ΟΡΓΗ, ΜΑΝΙΑ, ΜΕΝΟΣ, ΠΑΡΑΙΣΘΗΤΙΚΗ ΜΑΝΙΑ, ΠΥΡ,


Υπόθεση Φλώρου: Ομολόγησε την πλαστογράφηση ο γιατρός | Δικαιοσύνη | ANT1 News\nΚοινωνία /ΔικαιοσύνηΔημοσίευση: 04 Σεπτεμβρίου 2018 19:53\nΚατασχέθηκε ο ιατρικός φάκελος του Φλώρου. Υπό έλεγχο και οι δικηγόροι που χειρίστηκαν το φάκελο της αποφυλάκισης.\nΤην αξιολόγηση των ενεργειών γιατρών μελών του ΚΕΠΑ, αλλά και δικηγόρων που ενεπλάκησαν στην όλη υπόθεση βάζουν στο στόχαστρό τους οι Εισαγγελείς Διαφθοράς που ερευνούν το θέμα της «αποφυλάκισης Φλώρου». Μάλιστα, δεν αποκλείουν η συγκεκριμένη υπόθεση να αποτελέσει έναυσμα για επέκταση της έρευνας και για άλλες περιπτώσεις που ενδέχεται να αποδειχθούν αντίστοιχες με αυτήν του επιχειρηματία.\nΗ έρευνα για τον κ. Φλώρο προχωρά ταχύτατα μετά την κατάσχεση του ιατρικού φακέλου του επιχειρηματία, αλλά και την χθεσινή ανωμοτί κατάθεση του γιατρού, ο οποίος φέρεται να παραδέχθηκε ότι πλαστογράφησε το πιστοποιητικό που άνοιξε την πόρτα των φυλακών στον άλλοτε επικεφαλής της Energa.\nΗ εισαγγελία Διαφθοράς έχει ήδη ζητήσει από όλα τα νοσοκομεία που ενεπλάκησαν στην δόμηση του ποσοστού αναπηρίας του Άρη Φλώρου - μεταξύ δε αυτών και το νοσοκομείο κρατουμένων του Κορυδαλλού - κάθε σχετικό έγγραφο. Παράλληλα με την αξιολόγηση των στοιχείων από τα νοσοκομεία, στο επίκεντρο της έρευνας βρίσκεται και η επιτροπή Πιστοποίησης Αναπηρίας που ασχολήθηκε με την υπόθεση του καταδικασμένου σε 21 ετών κάθειρξη για την υπόθεση Energa. Παράλληλα, η έρευνα θα κατευθυνθεί και στην αξιολόγηση των δικηγόρων που υπέβαλαν, ή ασχολήθηκαν με το αίτημα αποφυλάκισης, ώστε να αποσαφηνιστεί ο ρόλος τους στην όλη υπόθεση.\nΕν τω μεταξύ, ο Ιατρικός Σύλλογος Αθηνών ζήτησε, από τον ΕΦΚΑ και τον «Ευαγγελισμό», τους φακέλους για την υπόθεση Φλώρου, με σκοπό την εκδίκαση και την τιμωρία των ενδεχόμενων πειθαρχικών παραπτωμάτων μελών του Συλλόγου. Ο Πρόεδρος του ΙΣΑ κ. Γεώργιος Πατούλης δήλωσε: «Ο ΙΣΑ δεν θα επιτρέψει να τεθεί σε κίνδυνο η τιμή και η αξιοπρέπεια του ιατρικού λειτουργήματος και του ιατρικού σώματος συλλήβδην, θα πράξει το καθήκον του όπως ορίζει ο Νόμος, εφόσον υπάρξουν σχετικές ευθύνες των ιατρών».\nΕΝΟΤΗΤΕΣ Energa, Αποφυλάκιση, Αριστείδης Φλώρος


Το Σύνδρομο Down δεν είναι δικό μου πρόβλημα... - Down Syndrome\nΤρίτη, 09 Σεπτεμβρίου 2014 00:24\nΗ Ella απάντησε, “Δεν έχω προβλήματα. Έχω σύνδρομο ντάουν.”\nΔεν μπορώ να εμβαθύνω σε μια καλύτερη απάντηση.\nΔεν είμαι σίγουρος από που ήρθε αυτή η απάντηση ή ποιος της είπε να την πει (εύχομαι να ήμουν εγώ), αλλά δεν θα μπορούσα να είμαι πιο υπερήφανη.\nΗ Ella είναι 8 ετών. Έχει σύνδρομο ντάουν. Οι συμμαθητές της συνειδητοποιούν ότι υπάρχει κάτι μοναδικό σε αυτήν.\nΕίναι εύκολο να φανταστεί κανείς τις συζητήσεις που γίνονται στα σπίτια των συμμαθητών της. Τα παιδιά κάνουν ερωτήσεις και οι γονείς αγωνίζονται να δώσουν ευαίσθητες, αλλά σημαντικές απαντήσεις.\nΚάποιοι μας έχουν καλέσει. Ποτέ δεν ξέρω ακριβώς τι να τους πω ή πόσο πιο δύσκολο θα μπορούσε να είναι για εκείνους να προσπαθήσουν να βρουν τις σωστές λέξεις μόνοι τους.\nΥποθέτω ότι η συζήτηση πήγε κάπως έτσι:\n“Μαμά, τι συμβαίνει με την Ella;”\n“Λοιπόν αγάπη μου, τίποτα δεν συμβαίνει. Απλά έχει λίγα προβλήματα.”\nΗ απάντηση δεν έχει καμία κακή πρόθεση. Είναι μια προσπάθεια να δώσει κατανόηση σε ένα περίεργο παιδί.\nΤα χρωμοσώματα είναι δύσκολο να κατανοηθούν. Η αναπτυξιακή αναπηρία είναι δύσκολο να κατανοηθεί. Τα προβλήματα βγάζουν νόημα.\nΩστόσο, για την Ella, τα "προβλήματα" δεν είναι το θέμα.\nΠρέπει όλοι μας να είμαστε ευχάριστοι\nΒοηθώντας τα παιδιά να κατανοήσουν την αναπηρία και τις ειδικές ανάγκες, απαιτεί την βοήθεια από όλους τους εμπλεκόμενους.\nΟι γονείς των συμμαθητών της Ella χρειάζεται να είναι ευχάριστοι, δείχνοντας θάρρος κάνοντας αυτές τις συνομιλίες με τα παιδιά τους. Δεν είναι εύκολο. Κανείς δεν ξέρει ακριβώς τι να πει, αλλά οι συνομιλίες θα πρέπει να γίνονται. Αν δεν γίνονται, τα παιδιά θα βγάλουν τα δικά τους συμπεράσματα και θα είναι λάθος. Πολλά από αυτά θα γίνουν τα παιδιά που ο κάθε γονιός ενός παιδιού με ειδικές ανάγκες φοβάται – αυτά τα παιδιά δηλαδή που χλευάζουν, γελάνε και εκφοβίζουν. Προκειμένου να αποφευχθεί η παρενόχληση, οι γονείς πρέπει να έχουν το θάρρος να μορφώσουν τα παιδιά τους.\nΆσχετα με το πόσο ένας γονιός παιδιού με ειδικές ανάγκες εκπαιδεύει το παιδί του, τα λάθη θα γίνουν. Ακόμη και αν υπήρχαν τέλεια λόγια, είμαστε ατελείς. Ενώ τα “προβλήματα” δεν είναι η αγαπημένη μου περιγραφή μιας ιατρικής κατάστασης, το καταλαβαίνω και δεν με ενοχλεί ότι περιγράφεται με αυτόν τον τρόπο.\nΗ Ella και όλα τα παιδιά με παρόμοιες συνθήκες, πρέπει να έχουν τη “χάρη”. Γι 'αυτό η Ella έδωσε την απάντησή της. Ήταν η αλήθεια συνδεδεμένη με συμπόνια και αγάπη. Καμία επίκριση. Καμία αμυντικότητα. Καθόλου απογοήτευση από τη χρήση μιας αμφισβητήσιμης επιλογής λέξεων. “Χάρη” απαιτείται έτσι ώστε να λέγεται η αλήθεια με αγάπη.\nΣε περιπτώσεις όπως αυτή, είναι εύκολο να χάσει κανείς την αίσθηση της ενσυναίσθησης. Είναι εύκολο να αναμένουμε τελειότητα από τους άλλους. Είναι εύκολο να γίνει μια αντιπαράθεση. Ο τσακωμός μπορεί να φαίνεται καλή λύση προς στιγμή, αλλά ποτέ δεν είναι χρήσιμος σε μακροπρόθεσμη βάση. Η “χάρη” είναι ένας καλύτερος τρόπος.\nΘα πρέπει όλοι να είμαστε εκπαιδευμένοι\nΕνώ όλοι χρειαζόμαστε “χάρη”, χρειαζόμαστε επίσης και εκπαίδευση. Μη γνωρίζοντας τι να πούμε, αυτό θα πρέπει να μας ενθαρρύνει να μάθουμε τι θα πρέπει να λέμε, διαμορφώνοντας την άποψή μας. Δεν θα πρέπει να αγνοήσουμε τις συνομιλίες ούτε να λέμε ό,τι θέλουμε, ενώ δεν φροντίζουμε για το ποιος μπορεί να προσβληθεί από τα λόγια μας. Θυμηθείτε, εσείς και εγώ, δεν μπορούμε πάντα να ξέρουμε ποιες λέξεις προσβάλλουν τους άλλους. Μπορούμε όμως να επιλέξουμε εάν ή όχι θα χρησιμοποιήσουμε αυτά τα λόγια. Γνωρίζοντας τι είναι και τι δεν είναι προσβλητικό είναι η αρχή του να δείχνουμε συμπάθεια προς τους άλλους.\nΥπάρχουν διάφοροι τρόποι για να εκπαιδευτεί κάποιος σχετικά με ειδικές ανάγκες:\nΡωτήστε έναν γονέα ενός παιδιού με ειδικές ανάγκες. Παραδεχτείτε την άγνοιά σας, δώστε τους να καταλάβουν ότι πραγματικά έχετε ενδιαφέρον και θέλετε να μάθετε, και κάνετε ερωτήσεις για το πώς μπορείτε να επικοινωνήσετε καλύτερα με ένα παιδί που έχει ειδικές ανάγκες.\nΔιαβάστε τις εμπειρίες των οικογενειών που έχουν μέλη με ειδικές ανάγκες.\nΜιλήστε και ακούστε ένα παιδί με ειδικές ανάγκες. Δείξτε το θάρρος, κάντε μια προσπάθεια, κάντε ό,τι χρειάζεται για να επικοινωνήσετε. Ένας από τους μεγαλύτερους δασκάλους είναι η δοκιμή και το λάθος. Από την επικοινωνία με ένα πρόσωπο, μπορούμε να ακούσουμε πώς οι ίδιοι περιγράφουν, να κατανοήσουμε την προοπτική τους, και να πάρετε ιδέα για το πώς η ίδιοι βλέπουν και αντιμετωπίζουν τον εαυτό τους.\nΣτην κατάσταση της Ella, ένα από τα καλύτερα εργαλεία που έχουμε βρει για να εκπαιδεύσουμε τους άλλους σχετικά με το σύνδρομο ντάουν είναι το παρακάτω βίντεο. Παρακολουθήστε αυτό με τα παιδιά σας, συζητήστε το, και αν έχετε απορίες, μη διστάσετε να ρωτήσετε.\nΤο όνειρο ενός μαθητή της 4ης Δημοτικού από το Richmond να γίνει αστυνομικός για μία μέρα…